The eye of the Kuga - ford kuga\n30.598 Επισκέψεις στο άρθρο (17/11/2020)\nΕίναι κομψό σχεδιαστικά, ευρύχωρο και premium στο εσωτερικό του, ενώ προσφέρει και μια πληρέστατη γκάμα κινητήρων πλαισιωμένη από εξηλεκτρισμένες εκδόσεις. Το νέο Ford Kuga είναι το πιο σπουδαίο μοντέλο της κατηγορίας των C-SUV.\nΕπιβλητικό σε όλες του τις εκδόσεις\nΤο νέο Ford Kuga ακολουθεί τη σχεδιαστική γλώσσα της Ford και στην SUV κατηγορία, προβάλλοντας ένα δυναμικό ύφος συνδυασμένο με στοιχεία που αναδεικνύουν και τον πολυτελή του χαρακτήρα. Στις ST-Line εκδόσεις μάλιστα αποκτά ακόμα περισσότερο δυναμισμό, ενώ στις Vignale προβάλλει πιο εκλεπτυσμένη αισθητική.\nΣε κάθε περίπτωση το σίγουρο είναι πως σε όλες τις εκδόσεις είναι επιβλητικό και κομψό τραβώντας το βλέμα στο πέρασμά του.\nΚορυφαία ποιότητα και ευρυχωρία, high-tech εξοπλισμός\nTo στιβαρό και κορυφαίο επίπεδο ποιότητας, ο πλούσιος εξοπλισμός άνεσης και ασφάλειας και οι μεγάλοι χώροι του Kuga διαμορφώνουν ένα ευχάριστο στην καθημερινότητα και πολύ πρακτικό εσωτερικό, κάτι που ισχύει σε όλες τις εκδόσεις. H ST-Line έκδοση προσθέτει στο εσωτερικό έναν πιο σπορτίφ χαρακτήρα, ενώ αντίστοιχα η έκδοση Vignale αναβαθμίζει ακόμα περισσότερο τον premium χαρακτήρα, ωστόσο όλα τα Kuga διακρίνονται για τον high-tech αέρα που προκύπτει τόσο από τη σχεδίαση, όσο και από την πληθώρα των συστημάτων άνεσης και ασφάλειας που προσφέρουν.\nΕκμεταλλευόμενο πλήρως τις μεγάλες του διαστάσεις, το Kuga προσφέρει εξαιρετικά μεγάλους και άνετους χώρους για τους επιβάτες, πρακτικότητα μέσω των συρόμενων και ρυθμιζόμενων καθισμάτων του, αλλά και χώρο αποσκευών που διαμορφώνεται ανάλογα από τα 475 έως τα 645 λίτρα.\nΠλούσια γκάμα κινητήρων και χρήση όλων των υβριδικών συστημάτων\nTo νέο Ford Kuga διαθέτει μια πλούσια γκάμα κινητήρων που περιλαμβάνει μάλιστα και τα τρία συστήματα υβριδικής τεχνολογίας. Βασικός κινητήρας είναι ο EcoBoost κινητήρας βενζίνης των 150 ίππων που προσφέρει καλές επιδόσεις και χαμηλή κατανάλωση, ενώ στους diesel προσφέρεται με τον εξαιρετικό σε κατανάλωση και ικανό σε επιδόσεις EcoBlue κινητήρα με 120 ίππους απόδοσης. Ανεβαίνοντας στην γκάμα του συναντάμε τον δίλιτρο EcoBlue πετρελαιοκινητήρα των 150 ίππων που συνδυάζεται με ήπια υβριδικό σύστημα (mHEV), καθώς και τον EcoBlue των 190 ίππων που συνδυάζεται αποκλειστικά με σύστημα τετρακίνησης και 8τάχυτο αυτόματο κιβώτιο.\nΣτην κορυφή της γκάμας του νέου Kuga συναντάμε την επαναφορτιζόμενη Plug-In Hybrid έκδοση (Kuga PHEV) που συνδυάζει έναν 2,5 λτ. βενζινοκινητήρα με ηλεκτροκινητήρα, συνολικής απόδοσης 225 ίππων. H έκδοση αυτή καταναλώνει μόλις 1,2 λτ./100 χλμ. σε μεικτές συνθήκες οδήγησης και προσφέρει ηλεκτρική αυτονομία μέσω των μπαταριών του έως και 50 χιλιομέτρα, ενώ η φόρτισή του διαρκεί μόνο 4 ώρες.\nΕξαιρετικό και στο δρόμο\nΤο νέο Ford Kuga συνεχίζει να αποτελεί και στη νεότερη γενιά του ένα από τα πιο οδηγοκεντρικά και ευχάριστα αυτοκίνητα της κατηγορίας, επιδεικνύοντας εξαιρετικά επίπεδα άνεσης και υψηλή ποιότητα κίνησης, αλλά και σπορτίφ χαρακτηριστικά κίνησης τόσο στις δικίνητες, όσο και στις τετρακίνητες εκδόσεις του. Με απόσταση δε αμαξώματος από το έδαφος που φτάνει έως και τα 192 χλστ. (ανάλογα με την έκδοση), το νέο Ford Kuga δεν δυσκολεύεται καθόλου να κινηθεί με περίσσεια άνεση και σε εκτός δρόμου διαδρομές.\nΑποκτήστε το με 1% επιτόκιο και Test Drive Bonus έως 955 ευρώ!\nΌπως και στα υπόλοιπα επιβατικά της μοντέλα, έτσι και στο Kuga η Ford προσφέρει ένα αυτόνομο πρόγραμμα χρηματοδότησης κάνοντας την αγορά του πιο εύκολη. Πιο συγκεκριμένα το νέο Kuga προσφέρεται με:\nTest drive bonus (Έκπτωση 682 ευρώ για τις εκδόσεις Titanium και 955 ευρώ για τις εκδόσεις ST-Line & ST-Line X*)\nΕπιτόκιο 1% (ετήσιο ονομαστικό επιτόκιο πλέον εισφοράς 0,6% του Ν. 128/1975) για 12 έως 60 μήνες με χρηματοδότηση Ford Finance


Κόρμπος: «Είμαστε μια σφιχτή γροθιά» - Panionianea Κόρμπος: «Είμαστε μια σφιχτή γροθιά» - Panionianea\nHome > ΠΟΔΟΣΦΑΙΡΟ > Κόρμπος: «Είμαστε μια σφιχτή γροθιά»\nΚόρμπος: «Είμαστε μια σφιχτή γροθιά»\nΟ Παναγιώτης Κόρμπος, εμφανώς ευτυχισμένος, μίλησε για την παραμονή του Πανιωνίου στη Super League.\nΑναλυτικά όσα δήλωσε στον ραδιοφωνικό σταθμό "Sport24":\nΓια την παραμονή του Πανιωνίου, μετά το 0-0 με τον ΠΑΟΚ στην Νέα Σμύρνη: «Είχαμε από την αρχή εμπιστοσύνη στις δυνατότητές μας. Λόγω του νεαρού μέσου όρου ηλικίας της ομάδας υπήρχε άγχος. Δεν αφήσαμε όμως αυτό να μας καταβάλει. Σήμερα παίξαμε πολύ καλά απέναντι σε μια καλή ομάδα όπως ο ΠΑΟΚ και καταφέραμε σε 90 λεπτά να μην δημιουργήσει μια αξιόλογη ευκαιρία μπροστά από τον τερματοφύλακά μας. Δεν καταφέραμε και εμείς όμως να βάλουμε γκολ σε 2-3 ευκαιρίες που μας δόθηκαν. Στον πάγκο τα παιδιά άκουγαν από ένα κασετοφωνάκι τα άλλα αποτελέσματα και ευτυχώς το σφύριγμα της λήξης μας βρήκε να πανηγυρίζουμε».\nΓια τη σιγουριά που έδειχνε η ομάδα για το σημερινό ματς και από που αυτή απορρέει: «Απορρέει από τις δυνατότητες αυτής της ομάδας. Ο ένας στηρίζει και βοηθάει τον άλλο και αυτό μας δίνει κουράγιο. Είμαστε μια οικογένεια, μια σφιχτή γροθιά. Κατά τη διάρκεια της εβδομάδας ο προπονητής κοίταξε πολύ την ψυχολογία μας. Δεν μας πίεσε καθόλου. Είπε ότι είναι ένα παιχνίδι και θα γίνει ότι είναι να γίνει, ότι εξαρτάται από εμάς και αν είμαστε όπως πρέπει να κερδίσουμε».\nΓια την αντίδραση της ομάδας μετά την αποβολή του Τασουλή: «Όταν γύρισα και κοίταξε τους συμπαίκτες μου και διαπίστωσα ότι τα μάτια τους γυάλιζαν όχι μία, αλλά 10 φορές. Μετά την αποβολή παίξαμε λοιπόν 10 φορές πιο δυνατά. Σε τέτοιες φάσεις αυτό που πρέπει να κάνεις είναι να κρατήσεις το μηδέν στην άμυνα αν προκύψει κάποια ευκαιρία, να την αξιοποιήσεις».\nΓια τα αποτελέσματα στα οποία θεωρεί ότι πάτησαν για την επίτευξη της παραμονής: «Από τις πρώτες αγωνιστικές του δεύτερου γύρου η ομάδα μάζεψε 28 βαθμούς. Κάναμε έναν τρομερό δεύτερο γύρο. Και η ισοπαλία με τον Εργοτέλη και η νίκη στη Λειβαδιά ήταν σημαντικές, αλλά κάθε παιχνίδι ήταν διαφορετικό. Χάσαμε και παιχνίδια που μπορούσαμε να κερδίσουμε. Πιστεύω όμως ότι ο βαθμός που πήραμε από την ισοπαλία με τον Ολυμπιακό μας έδωσε την παραμονή».\nΓια τους οπαδούς του Πανιωνίου: «Ο κόσμος ήταν συγκλονιστικός και πρέπει να δίνει βροντερό «παρών» κάθε Κυριακή σε όλα τα γήπεδα. Το ποδόσφαιρο έχει ανάγκη από τον φίλαθλο κόσμο να έρχεται στο γήπεδο και να μας βλέπει να παίζουμε μπάλα».\nΓια τον καλύτερο παίκτη των Νεοσμυρνιωτών: «Θα μιλήσω για το δεύτερο μισό της σεζόν, όταν και ήρθα στην ομάδα. Θεωρώ ότι όλα τα παιδιά είναι MVP. Σε κάθε διακρινόταν και διαφορετικός παίκτης. Όλα τα παιδιά έδωσαν ότι καλύτερο μπορούσαν. ακόμη και αυτοί που έπαιξαν λίγο ή και καθόλου προσέφεραν για μένα περισσότερο επειδή μας στήριζαν από τον πάγκο. Αυτό είναι σπάνιο να το συναντήσεις σε μια ομάδα. Σε εμάς όμως δεν υπήρχαν ίντριγκες. Για μένα λοιπόν MVP είναι τα παιδιά που δεν έπαιξαν».\nΓια το αν πιστεύει ότι ο Λεβαδειακός υποβιβάστηκε δίκαια: «Στο ποδόσφαιρο δεν υπάρχει δικαιοσύνη. Παίζει ρόλο και ο παράγοντας τύχη. Σε κάποια παιχνίδια μπορεί να είναι καλός και να χάσεις και σε άλλα να είσαι κακός και να κερδίσεις ή να πάρεις ισοπαλία. Η συγκομιδή βαθμών τα μαρτυράει όλα. Δεν μπορώ να πω ότι ο Λεβαδειακός είναι κακή ομάδα. Έχει καλούς παίκτες. Η παραμονή κρίθηκε στο νήμα και όλες οι ομάδες φέτος ήταν στο ίδιο καζάνι, καθώς ανέβηκε πολύ ψηλά ο πήχης».\nItem Reviewed: Κόρμπος: «Είμαστε μια σφιχτή γροθιά» Rating: 5 Reviewed By: panionia nea


ΣΤΟΝ ΚΑΙΑΔΑ ΟΔΗΓΟΥΝ ΤΙΣ ΕΠΙΚΟΥΡΙΚΕΣ ΣΥΝΤΑΞΕΙΣ! Skip to content\nHome ΟΙΚΟΝΟΜΙΑ ΕΡΓΑΣΙΑ ΣΤΟΝ ΚΑΙΑΔΑ ΟΔΗΓΟΥΝ ΤΙΣ ΕΠΙΚΟΥΡΙΚΕΣ ΣΥΝΤΑΞΕΙΣ! ΣΤΟΝ ΚΑΙΑΔΑ ΟΔΗΓΟΥΝ ΤΙΣ ΕΠΙΚΟΥΡΙΚΕΣ ΣΥΝΤΑΞΕΙΣ! διαχειριστής\tΚΥΒΕΡΝΗΣΗ ΚΑΙ ΤΡΟΪΚΑ ΣΕ ΚΟΙΝΗ ΓΡΑΜΜΗ\nΗ ΥΠΟΡΓΟΣ Κ. ΚΑΤΣΕΛΗ ΔΗΛΩΣΕ ΟΤΙ ΕΤΟΙΜΑΖΟΝΤΑΙ ΜΕΤΡΑ ΠΟΥ ΠΕΡΙΛΑΜΒΑΝΟΥΝ ΕΩΣ ΚΑΙ ΤΗΝ ΚΑΤΑΡΓΗΣΗ ΕΠΙΚΟΥΡΙΚΩΝ ΤΑΜΕΙΩΝ\nΚυβέρνηση και τρόικα, όπως φαίνεται, δεν θα περιοριστούν μόνο σε γενικευμένη περικοπή των επικουρικών συντάξεων αλλά θα προχωρήσουν και στην ολοσχερή κατάργησή τους, τουλάχιστον, στα Ταμεία που είναι ζημιογόνα. Αυτό άφησε να εννοηθεί η Υπουργός κ. Κατσέλη την Πέμπτη σε τηλεοπτική συνέντευξή της, επιβεβαιώνοντας όλα όσα γράφονται τις τελευταίες μέρες ότι συζητούν κυβέρνηση και τρόικα. Η αλήθεια είναι πως τα επικουρικά ταμεία κτίσθηκαν από την αρχή πάνω σε σαθρό έδαφος. Αρχικά ξεκίνησαν μόνο για το υπαλληλικό προσωπικό των επιχειρήσεων («ευγενή ταμεία» τα αποκαλούσαν) και όχι για όλους τους κλάδους όπως είχαν οριοθετηθεί.\nΙδρύθηκαν την δεκαετία του 1940, αριθμούσαν περίπου 70, οι ασφαλιστικές εισφορές κατά βάση κυμαίνονται στο 6% εκ των οποίων 3% οι εργοδοτικές και 3% των εργαζομένων, ενώ οι συντάξεις που χορηγούν κυμαίνονται στο 25% – 40 % του μισθού όταν πρόκειται για 35 χρόνια ασφάλιση, και αυτό εξαρτάται από τις εισφορές του κάθε ταμείου καθώς ορισμένα έχουν πολύ πάνω από το 6%.\nΗ τύχη των ταμείων ήταν προδιαγραμμένη, καθώς για μεγάλη χρονική περίοδο -πάνω από 30 χρόνια- και με υψηλούς ρυθμούς πληθωρισμού (26%), όλα τα αποθεματικά ήταν δεσμευμένα και χωρίς τόκο στις τράπεζες. Επιπλέον η αλλαγή του παραγωγικού προτύπου της χώρας με αφανισμό παραγωγικών κλάδων περιόρισε ή κατήργησε τα έσοδα από αρκετά ταμεία. Τα λειτουργικά έξοδα είναι δυσανάλογα με τον χαμηλό αριθμό ασφαλισμένων, ενώ ο κατακερματισμός τα καθιστά αδύναμα να αντιμετωπίσουν την εισφοροδιαφυγή, αλλά και τα χρέη των επιχειρήσεων προς τα ταμεία γιγαντώνονται.\nΤα προβλήματα εμφανίστηκαν στη δεκαετία του 70, όταν ήρθε η ώρα καταβολής συντάξεων και θα έρεπε να χρησιμοποιηθούν τα αποθεματικά, τα οποία πλέον δεν υπήρχαν. Η λύση που δόθηκε τότε, ήταν να φορτώσουν όλες τις κλοπές και την κακοδιαχείριση σε νέους ασφαλισμένους.\nΈτσι, από το 1978, τα υπάρχοντα ταμεία επεκτείνονται και ασφαλίζουν πλέον όλους τους εργαζόμενους και στις 1/2/1983 ιδρύεται το ΙΚΑ-ΤΕΑΜ (σημερινό ΕΤΕΑΜ) όπου υποχρεωτικά ασφαλίζονται σε αυτό όλοι οι εργαζόμενοι οι οποίοι δεν καλύπτονται από κάποιο επικουρικό ταμείο. Στο ΙΚΑ-ΤΕΑΜ ενσωματώνονται όλα τα «προβληματικά ταμεία» (22 τον αριθμό) και αυτό αναλαμβάνει τις υποχρεώσεις των ταμείων αυτών, χωρίς όμως να εισπράξει και τις μεγάλες οφειλές προς τα ταμεία αυτά. Στο ΙΚΑ-ΤΕΑΜ φορτώθηκαν όλες οι υποχρεώσεις του κράτους και όλα τα χρέη των προβληματικών επιχειρήσεων της περιόδου αυτής.\nΚαθώς η βασική αιτία δεν αντιμετωπίστηκε, οι συντάξεις της επικουρικής ασφάλισης μπαίνουν σε νέα και σε πιο σκληρή δοκιμασία.\n1992 ΝΟΜΟΣ ΣΙΟΥΦΑ\nΜε το νόμο 2084/92, από 1/1/1998 καταργούνται καταστατικές διατάξεις των επικουρικών ταμείων και εξισώνονται με αυτές της κύριας ασφάλισης του ΙΚΑ. Δηλαδή για να δικαιούται κάποιος πλήρη επικουρική σύνταξη μετά το 1998, θα πρέπει να έχει τόσες ημέρες επικουρικής ασφάλισης όσες και στην κύρια ασφάλιση του ΙΚΑ. Διαφορετικά η σύνταξη του θα είναι μειωμένη κατά 30%!!\nΜε τον τρόπο αυτό, και επειδή ο χρόνος της κύριας και της επικουρικής ασφάλισης δεν συμβαδίζουν, καθώς μέχρι το 1983 δεν είχαν επικουρικό όλες οι εργασίες, οι περισσότεροι ασφαλισμένοι οδηγούνται σε μειωμένες επικουρικές συντάξεις.\n2002 ΝΟΜΟΣ ΡΕΠΠΑ\nΜε το νόμο 3029/02 και σε συνέχεια του νόμου ΣΙΟΥΦΑ, καταργούνται όλα τα καταστατικά των επικουρικών ταμείων και στο εξής όλες οι αρμοδιότητες βρίσκονται πλέον σε αποφάσεις του εκάστοτε Υπουργού Εργασίας. Με απόφαση του Υπουργού θα ορίζονται:\n-το ύψος των ασφαλιστικών εισφορών\n-τα υπαγόμενα στην ασφάλιση πρόσωπα\n-ο χρόνος ασφάλισης\n-οι προϋποθέσεις συνταξιοδότησης\n-το ύψος της σύνταξης\nΕπίσης, με τον ίδιο νόμο εισάγεται ο θεσμός των «επαγγελματικών ταμείων» (ιδιωτικών) και στο εξής όλα τα επικουρικά ταμεία έχουν να αντιμετωπίσουν και το πρόβλημα της ιδιωτικοποίησής τους.\n2008 ΝΟΜΟΣ ΠΕΤΡΑΛΙΑ\nΜε τον νόμο 3655/08 γίνονται βίαιες προσαρμογές και ενοποιήσεις όλων των επικουρικών ταμείων, χωρίς αναλογιστικές μελέτες και χωρίς να λαμβάνονται υπόψη οι διαφορετικές εισφορές του κάθε ταμείου.\nΈτσι στο χώρο της εργασίας, τα επικουρικά ταμεία αλλά και αυτά της πρόνοιας διαμορφώνονται ως εξής:\n-Το ΕΤΕΑΜ (πρώην ΙΚΑ-ΤΕΑΜ) που εντάσσονται σε αυτό τα λεγόμενα προβληματικά ταμεία.\n-Το ΤΕΑΙΤ που σε αυτό εντάσσονται όλα τα επικουρικά ταμεία του ιδιωτικού τομέα.\n-Το ΤΑΥΤΕΚΩ που εντάσσονται όλα τα ταμεία της κοινής ωφέλειας και τραπεζών.\n-Το ΕΤΑΠ-ΜΜΕ που εντάσσονται το προσωπικό των μέσων μαζικής ενημέρωσης.\n-Το ΤΕΑΔΥ που εντάσσονται όλα τα ταμεία των δημοσίων υπάλληλων.\n-Στο ΤΕΑΠΑΣΑ, ενοποιούνται τα ταμεία στα σώματα ασφαλείας, στο ΤΑΠΙΤ, τα ταμεία πρόνοιας του ιδιωτικού τομέα και στο ΤΑΠΔΥ, τα ταμεία πρόνοιας των δημοσίων υπάλληλων.\nΕπιπλέον και σύμφωνα με τον ίδιο νόμο, από 1/1/2013 κανένα επικουρικό ταμείο δεν θα πρέπει να χορηγεί συντάξεις πάνω από το 20% του συντάξιμου μισθού για 35 ασφάλισης, και αυτό ανεξάρτητα εάν οι εισφορές κάποιον ταμείων είναι πάνω από το 6%!!\n2010 ΝΟΜΟΣ ΛΟΒΕΡΔΟΥ – ΚΟΥΤΡΟΥΜΑΝΗ\nΔεν πέρασαν δύο χρόνια και πριν έρθει το 2013, με τον νόμο αυτό τον 3863/10 δίνετε και η χαριστική βολή στις όλες τις επικουρικές συντάξεις.\nΣύμφωνα με το νόμο αυτό, η Εθνική Αναλογιστική Αρχή, μέσα στο 2011, εκπονεί αναλογικές μελέτες όλων των επικουρικών ταμείων και με βάση αυτές θα καθοριστούν τα νέα ποσοστά αναπλήρωσης για το κάθε ταμείο!! Πρακτικά αυτό σημαίνει πως τα «νέα ποσοστά αναπλήρωσης» θα πέσουν πολύ κάτω και από το 20% του μισθού, καθώς οι αναλογιστικές μελέτες από την φύση τους είναι πλαστές, αφού δεν λαμβάνουν υπόψη τα αποθεματικά των συνταξιούχων τα οποία έχουν αφανιστεί.\n-Αφού το κράτος για 60 χρόνια λεηλάτησε όλα τα αποθεματικά των επικουρικών ταμείων, από τις άτοκες δεσμεύσεις στην αρχή έως το τζόγο του χρηματιστηρίου και τα «δομημένα ομόλογα» σήμερα,\n-Αφού φόρτωσε στα ταμεία δικές του υποχρεώσεις χωρίς όμως την ανάλογη χρηματοδότηση, καθώς το ΙΚΑ-ΤΕΑΜ ανέλαβε τις υποχρεώσεις των ταμείων που είχαν «χρεοκοπήσει»,\n- Αφού τα βάρυνε με τεράστια χρέη όπως αυτά των προβληματικών επιχειρήσεων, κ.λ.π..,\n- Και αφού τα εγκατέλειψε στον τυχοδιωκτισμό της μαύρης ανασφάλιστης εργασίας, την εισφοροδιαφυγή και την εισφοροκλοπή,\nπροσπαθούν τώρα μέσα από τρικ και πλαστά διλήμματα να απαλλαγούν και από τις συντάξεις των ταμείων αυτών και τις οδηγούν στον καιάδα. *Νικολάου Κώστας, Μέλος Διοικούσας Επιτροπής ΚΕΠΕΑ/ΓΣΕΕ, Πρώην Μέλος Διοίκησης Επικουρικού Ταμείου ( ΤΕΑΠΟΖΟ ). Το άρθρο του δημοσιεύτηκε στην Εποχή της 15/5/2011\nΈχουμε 1586 επισκέπτες συνδεδεμένους\tStatistics\nΜέλη : 9276\nΠεριεχόμενο : 23890\nΕμφανίσεις Περιεχομένου : 47185426


«Χρυσός» ο Τεντόγλου, «πέταξε» στα 8,32 μ. - Press Publica | Δημοσιογραφία για το δημόσιο συμφέρον\nΑρχική Pressroom Κοινωνία «Χρυσός» ο Τεντόγλου, «πέταξε» στα 8,32 μ.\n«Ήρθα εδώ για να νικήσω. Αυτός ήταν ο στόχος μου και δεν υπήρχε δεύτερη σκέψη πέρα από αυτό. Είμαι χαρούμενος που εκτός από τη νίκη σημείωσα και αυτές τις επιδόσεις. Ο Ισπανός ξεκίνησε τον αγώνα του με ένα καλό άλμα και αυτό με έκανε να θέλω ακόμη περισσότερο να φτάσω στη νίκη. Είμαι χαρούμενος και ικανοποιημένος από τον σημερινό αγώνα», είπε ο Τεντόγλου μετά τη νίκη του.\nΠροηγούμενο άρθροΌλη η Ελλάδα μια παραλία, μια θάλασσα…\nΕπόμενο άρθροΝάξος: Σε χαντάκι αεροπλάνο-Εκλεισε το αεροδρόμιο


Συλλήψεις σε Πλατύ και Κουλούρα για ναρκωτικά (κάνναβη) – Περισκόπηση\nΣυλλήψεις σε Πλατύ και Κουλούρα για ναρκωτικά (κάνναβη)\nΣυνελήφθη χθες το απόγευμα, από αστυνομικούς του Τμήματος Ασφαλείας Αλεξάνδρειας, ένας ημεδαπός 31 ετών, για κατοχή ναρκωτικών ουσιών.\nΕιδικότερα, στο Πλατύ, σε αστυνομικό έλεγχο του οχήματος που οδηγούσε ο 31χρονος εντοπίστηκε μία συσκευασία με μικροποσότητα κάνναβης, ενώ σε χώρο πλησίον του οχήματος εντοπίστηκε επιπλέον μία συσκευασία με ποσότητα κάνναβης που απέρριψε ο προαναφερόμενος κατά την προσέγγιση των αστυνομικών.\nΣυνολικά βρέθηκαν και κατασχέθηκαν (5,7) γραμμάρια κάνναβης.\n…το βράδυ συνελήφθη από αστυνομικούς της Ομάδας Δίωξης Ναρκωτικών του Τμήματος Ασφαλείας Βέροιας, ένας ημεδαπός 32 ετών, για καλλιέργεια δενδρυλλίων κάνναβης.\nΕιδικότερα, στην Κουλούρα Ημαθίας, εντοπίστηκε ο 32χρονος να καλλιεργεί στην αυλή της οικίας του (3) δενδρύλλια κάνναβης ύψους (2,3) μέτρων περίπου έκαστο.\n← Μια ακόμη Ολομέλεια η οποία κατέδειξε ΠΟΥ ΑΚΡΙΒΩΣ είναι το πρόβλημα → Μειώσεις ναύλου για άτομα με κινητικές αναπηρίες, νοητική αναπηρία, αυτισμό, σύνδρομο Down, για τους συνοδούς των ατόμων αυτών και για τα αναπηρικά οχήματα


Τελευταία ενημέρωση: 2012-05-12, 21:08:35\n"Θα βγουν τα κόκαλα να τους κυνηγάνε"! - Η ερώτηση του Πέτρου Κωστόπουλου που την έκανε έξαλλη!\nΌταν ο Πέτρος Κωστόπουλος ρώτησε για τα όσα ακούστηκαν το βράδυ των εκλογών στα γραφεία της Χρυσής Αυγής, "εγέρθητο!", "veni, vidi, vici" και πως αυτά προφέρονται, η Λιάνα Κανέλλη έγινε έξω φρενών!\n"Φαντάζεστε που φτάσαμε; Μας πειράζει η προφορά της Χρυσής Αυγής. Πεθαίνω! Αυτή τη στιγμή πεθαίνω! Πεθαίνω!!! Θα τρελαθώ! Είστε τρελοί!!!", φώναξε η Λιάνα Κανέλλη και συνέχισε: "Δεν με πειράζει η προφορά της Χρυσής Αυγής! Δεν έχω πρόβλημα, παρά με αυτούς που ψήφισαν στο Δίστομο, στο Βιάνο και στα Καλάβρυτα και δεν βγήκαν τα κόκαλα να τους κηνυγάνε! Αλλά εγώ δεν έχω ψευδαίσθηση. Η χώρα είχε, έχει και θα έχει χρυσαυγίτες".\nΗ βουλευτής του ΚΚΕ σχολιάζοντας το γεγονός πως 440.000 Έλληνες ψήφισαν το κόμμα της Χρυσής Αυγής, σημείωσε πως "ο ψηφοφόρος δεν είναι αυτό που ψηφίζει". Η ίδια τόνισε ότι η Χρυσή Αυγή: "Είναι γέννημα θρέμμα του συστήματος. Είναι προϊόν του συστήματος! Είναι δημιούργημα του συστήματος"!


Αυτή είναι η Βουλγάρα που έπιασαν για απάτες στην Θεσσαλονίκη! (ΦΩΤΟ) – Makeleio.gr\nHomeΑΣΤΥΝΟΜΙΚΟΑυτή είναι η Βουλγάρα που έπιασαν για απάτες στην Θεσσαλονίκη! (ΦΩΤΟ)\nΑυτή είναι η Βουλγάρα που έπιασαν για απάτες στην Θεσσαλονίκη! (ΦΩΤΟ)\nΠρόκειται για την (επ) KOKKINOS (ον) DELYANKA του MIHAYLOV και της BASILKA , γεν. 29-06-1955, στη Βουλγαρία.\nΓια παροχή οποιασδήποτε πληροφορίας, οι πολίτες μπορούν να επικοινωνούν με το Τμήμα Προστασίας Περιουσιακών Δικαιωμάτων της Διεύθυνσης Ασφάλειας Θεσσαλονίκης , στα τηλέφωνα 2310-388349 και 2310-388354.\nΕξαιρετικό! Απίστευτη 3D αναπαράσταση της Αγίας Σοφίας σε ταράτσα καφετέριας στη Θεσσαλονίκη...\n20|05|2019 στις 22:47\nΕχαμε χυμα μας ηρθαν και τσουβαλατα!!!!!!! Σου λεει στην μπανανια υπαρχει ατιμωρησια και πολλα κοροιδα, να παμε να κονομησουμε!!!!!! Απελαση αμεσως, στειλτε τη στο διαολο!!!!!


Πρωταθλητής μετά από 9 χρόνια!! – Keravnos Strovolou\nΠρωταθλητής μετά από 9 χρόνια!!\nKeravnos Strovolou > NEWS > ΤΜΗΜΑΤΑ > ΑΝTΡΕΣ > Πρωταθλητής μετά από 9 χρόνια!!\nΜεγάλες στιγμές ζουν στον Κεραυνό καθώς μετά από έναν ακόμα συγκλονιστικό τελικό, οι Στροβολιώτες κέρδισαν στο Κίτιον την Πετρολίνα ΑΕΚ με 54-55 και με συνολικό σκορ 3-1 κατέκτησαν το πρωτάθλημα έπειτα από σχεδόν μια δεκαετία.\nMVP: Ο Τζέικ Ο’ Μπράιεν ηγήθηκε στο σκοράρισμα για τους νικητές με 13 πόντους όντας σε μεγάλη βραδιά και δίκαια παίρνει το βραβείο του πολυτιμότερου.\nHero: Ο Τέρελ Παρκς μπορεί να μην σκόραρε πολύ (8π), ωστόσο έκανε εξαιρετική δουλειά στα ριμπάουντ με 11, ενώ πέτυχε το μεγάλο καλάθι της νίκης που έδωσε το πρωτάθλημα στον Κεραυνό.\nKey factor: Ο Σάιμον Μιχαήλ ολοκλήρωσε το ματς με 5 πόντους και 5 ριμπάουντ, ωστόσο έχει στο ενεργητικό του το μεγάλο τρίποντο όταν η μπάλα «έκαιγε» που κράτησε τον Κεραυνό στην διεκδίκηση της νίκη λίγο πριν το φινάλε.\nΚαλύτερος ηττημένος: Ο Τάιρελ Μπιγκς ήρθε από τον πάγκο και έκανε αισθητή την παρουσία του στα περίπου 20 λεπτά που αγωνίστηκε μετρώντας 11 πόντους, ωστόσο δεν μπόρεσε να αποτρέψει την ήττα για την ομάδα του.\nΠετρολίνα ΑΕΚ (Γαβριήλ): Άντερσον 8, Μπρέζετς 13(1), Σιζόπουλος 1, Πέτροβιτς 6, Παντελή 6, Τόμας 7(1), Παλάλας 2, Μπιγκς 11(1), Κουμής, Τρισόκκας, Στυλιανού, Ρούντι\nΚεραυνός (Λειβαδιώτης): Στυλιανού 5(1), Ρος 11(2), Μπάρκερ, Αμπουκάρ 11, Παρκς 8, Ανδρέου, Μιχαήλ 5(1), Νεοφύτου 2, Μάρκου, Ο’ Μπράιεν 13(2), Σταυρινίδης, Θεοχαρίδης.


Ο συμβολισμός της επίσκεψης Πομπέο σε Θεσσαλονίκη και Κρήτη | Cretalive ειδήσεις\n27 ΣΕΠΤΕΜΒΡΙΟΥ 2020 / 09:40\nΤην ώρα που ο Τούρκος πρόεδρος Ρετζέπ Ταγίπ Ερντογάν επαναφέρει το ζήτημα της υπεράσπισης της «Γαλάζιας Πατρίδας»\nΠρώτος σταθμός της επίσκεψης του κ. Πομπέο στην Ελλάδα θα είναι η Θεσσαλονίκη, όπου θα τον υποδεχτεί ο Νίκος Δένδιας, και δεύτερος σταθμός του ταξιδιού του θα είναι η Κρήτη, όπου θα τον υποδεχτεί ο Κυριάκος Μητσοτάκης (Δείτε ΕΔΩ).\nΣύμφωνα με τη Deutsche Welle (Δείτε ΕΔΩ), η επίσκεψη Πομπέο στην Ελλάδα αποκτά συμβολική σημασία όσον αφορά τις τεταμένες σχέσεις Ελλάδας- Τουρκίας με φόντο την Ανατολική Μεσόγειο. Όπως σημειώνεται, δεν περνά απαρατήρητο από τον τουρκικό τύπο το γεγονός ότι είναι η πρώτη φορά που υπουργός Εξωτερικών των ΗΠΑ επισκέπτεται τη μία χώρα χωρίς να επισκεφθεί την άλλη. Να σημειωθεί ότι με αφορμή την επίσκεψη Πομπέο στην Ελλάδα, το Στέιτ Ντιπάρτμεντ χαρακτήρισε τη σχέση Ελλάδας- ΗΠΑ ως «την ισχυρότερη σχέση που έχει υπάρξει εδώ και δεκαετίες».\nΜάικ Πομπέο Κρήτη Θεσσαλονίκη


Μέσος άνθρωπος: Σοσιαλισμός και «σοσιαλιστές». Για να βάζουμε τα πράγματα στη θέση τους.\nΣοσιαλισμός και «σοσιαλιστές». Για να βάζουμε τα πράγματα στη θέση τους.\nTο άρθρο είναι του Νικόλα Τζήμου και δημοσιεύτηκε στην εφημερίδα της Κοζάνης Πρωινός Λόγος.\nΗ υπογραφή από την Ελλάδα της Δανειακής Σύμβασης με την Ευρωπαϊκή Ένωση και το Διεθνές Νομισματικό Ταμείο, πέραν των κοινωνικών εντάσεων και της επώδυνης δημοσιονομικής προσαρμογής, ξεσήκωσε – για μία ακόμα φορά – συζήτηση για τον σοσιαλιστικό ή όχι χαρακτήρα του ΠΑΣΟΚ.\nΑπο την εφημερίδα της Κοζάνης Πρωινός Λόγος,\n30 Σπετεμβρίου 2010\nΗ συζήτηση αυτή δεν αφορά τόσο τους επιστημονικούς κύκλους, όσο την καθημερινή πολιτική αντιπαράθεση, καθώς χρησιμοποιείται τόσο από «φίλους» όσο και από «εχθρούς», για να κατηγορήσουν την κυβέρνηση για προδοσία των καταστατικών αρχών του Κινήματος. Και εδώ ξεκινά το παράδοξο, να έχουν την ίδια αντίληψη περί σοσιαλισμού οι δεξιοί και αριστεροί (του ΚΚΕ εξαιρουμένου) αντίπαλοι του ΠΑΣΟΚ, αλλά και οι υποστηρικτές του.\nΠοια είναι όμως αυτή η αντίληψη του σοσιαλισμού; Σύμφωνα, λοιπόν, με συνδικαλιστές, εργαζόμενους, την Αριστερά, αλλά και την Δεξιά ο σοσιαλισμός (με διαφορετικά φορτισμένες έννοιες) συνίσταται στην ισχυρή κρατική παρουσία στην οικονομία, στις οργανωμένες από το Κράτος σχέσεις εργασίας, στην επιδοματική κοινωνική πολιτική, τον «διεκδικητισμό» και μια συντεχνιακή αντίληψη για το επίπεδο των αμοιβών. Όλα αυτά συνδυάζονται με την «ελληνική μαγκιά» της φοροδιαφυγής, της φοροαποφυγής, της εισφοροδιαφυγής και της φοροκλοπής που νομιμοποιούνται ηθικά ως αντίδραση απέναντι σε ένα «κράτος που κλέβει». Η κατάσταση αυτή δεν αφορά βεβαίως τον κόσμο της εργασίας ως τέτοιο, αλλά αποτελεί ένα σύνολο συμπεριφορών που αφορά ατομικά ένα μεγάλο μέρος της ελληνικής κοινωνίας.\nΠοια είναι η αλήθεια; Ακόμα και στο επίπεδο της ρητορικής, υπάρχει μια μετονομασία του επιθυμητού κοινωνικού καθεστώς, από σοσιαλδημοκρατικό κοινωνικό κράτος, σε σοσιαλισμό. Μετονομασία που προκύπτει από την μακρά θεώρηση της σοσιαλδημοκρατίας ως δεξιάς παρέκκλισης στον χώρο της Αριστεράς.\nΈχει όμως σχέση η σοσιαλδημοκρατία με τον ελληνικό «σοσιαλισμό»; Τι είναι η σοσιαλδημοκρατία; Δύο είναι οι βασικές της αρχές: α) «ίση αμοιβή για ίδια εργασία» και β) «από τον καθένα σύμφωνα με τις δυνατότητές του, στον καθένα ανάλογα με τις ανάγκες του». Οι δύο αυτές αρχές συμπληρώνονται από διαδικασίες, όπως οι ελεύθερες διαπραγματεύσεις συνδικάτων και εργοδοτικών οργανώσεων, χωρίς την παρέμβαση του κράτους, και μια κουλτούρα που εμπεριέχει την ταξική και την διαγενεακή αλληλεγγύη και εξειδικεύεται σε πολιτικής κοινωνικής συμπερίληψης για την αποφυγή δημιουργίας κοινωνίας δύο τρίτων.\nΠάνω απ’ όλα όμως για να υπάρξει σοσιαλδημοκρατικό κοινωνικό κράτος πρέπει να υπάρχει καπιταλιστική οργάνωση της παραγωγής. Ο καπιταλιστικός τρόπος παραγωγής συνδέεται με την σειρά του σύμφωνα με τον Max Weber με την προτεσταντική ηθική, δηλαδή την πίστη στην ατομικότητα και την αξιοσύνη. Στην Ελλάδα, της ορθόδοξης παράδοσης, δηλαδή της ιεραρχίας που δημιουργεί, τη μοιρολατρία μεταμορφωμένη στο σύνδρομο του «τζαμπατζή», και της ανάγκης για προστασία από μια πατρική φιγούρα (ηγέτη, κοτζαμπάση, ποιμενάρχη, βουλευτή), και του ιδιαίτερου ρόλου που απολάμβαναν – και συνεχίζουν να διατηρούν – τα οικογενειακά δίκτυα ως στρατηγική επιβίωσης και κοινωνικής ανέλιξης καθιστούν κάθε σκέψη για σοσιαλδημοκρατική ρύθμιση απαγορευτική.\nΑν λοιπόν θέλουμε να μιλάμε για σοσιαλδημοκρατικό κοινωνικό κράτος, δυστυχώς ή ευτυχώς, ο μόνος δρόμος περνάει από την – ιδεοτυπική – αποδοχή της καπιταλιστικής οργάνωσης της παραγωγής.\nΕτικέτες άρθρο, Δ.Ν.Τ, ΠΑ.ΣΟ.Κ, πολιτική\nΑλέξης 1 Οκτωβρίου 2010 - 10:12 μ.μ.\nΣοσιαλισμός-καπιταλιστικός τρόπος παραγωγής-αστική δημοκρατία, είναι έννοιες αντίθετες. Δεν μπορούν να συνυπάρξουν.\nΗ Σοσιαλδημοκρατία όπως τη γνωρίσαμε στις δεκαετίες του '80 και '90(ντυμένη με έντονο λαικισμό) δημιούργησε τα σημερινά παράδοξα της ελληνικής οικονομίας. Το ίδιο έχει συμβεί και σε άλλες ευρωπαικές χώρες(Γαλλία).\nΣοσιαλισμός είναι η βάση και σοσιαλδημοκρατία ενα "παραγωγό" του. Ενα παράγωγο, το οποίο συνδυαζόμενο με κακές πολιτικές πρωτοβουλίες, μας οδήγησε στη σημερινή οικονομική και κοινωνική χρεοκοπία.\nΕίναι σαν να ξεκινά κανείς από την κλασική οικονομική θεωρία του Ανταμ Σμιθ και να καταλήγει στα ¨παράγωγα" της Goldman Sachs.\nΠαπουτσής Αλέξανδρος 1 Οκτωβρίου 2010 - 10:52 μ.μ.\nΜα η σοσιαλδημοκρατία είναι αυτό ακριβώς που συνδυάζει καπιταλιστικό τρόπο παραγωγής με κάποιες σοσιαλιστικές αρχές και κυρίως με ένα κοινωνικό δίχτυ προστασίας 'από την κούνια μέχρι τον τάφο'.\nΟ αρθρογράφος επουδενί δεν ισχυρίζεται πως μπορεί να συνυπάρξει σοσιαλισμός και καπιταλιστικός τρόπος παραγωγής, αλλά σοσιαλδημοκρατικό κοινωνικό μοντέλο με καπιταλιστικό τρόπο παραγωγής γίνεται. Είναι εφικτό.\nΕπίσης η κλασική σοσιαλδημοκρατία είναι ένα υπαρκτό κοινωνικό μοντέλο, βιωμένο πραγματικά τα χρόνια 1950-1980 σε ορισμένα σημεία της Ευρώπης. Δεν διακρίνονταν καθόλου από λαϊκισμό.\nΤέλος τίθεται πάντα το ερώτημα τι εννοούμε με την λέξη 'σοσιαλισμός' ... Πολλοί εξακολουθούν να αντιλαμβάνονται με την λέξη αυτή ένα συγκεκριμένο μοντέλο οργάνωσης της παραγωγής και της κοινωνίας, παρεμφερές με τα σοβιετικά - με έντονο τον κρατικό παρεμβατισμό, τον κεντρικό σχεδιασμό της παραγωγής κ.ο.κ. Θεωρώ αυτήν την οπτική του 'σοσιαλισμού' ξεπερασμένη. Αδικεί το ιστορικό και εννοιολογικό βάθος της ίδιας της λέξης.\nΘα προτιμούσα - όπως και πολλοί σύγχρονοι διανοητές να εννοούμε ένα πλατύ ρεύμα ιδεών, πιο πολύχρωμο και ευρύ, με κοινή συνισταμένη την προσπάθεια εκδημοκρατισμού του καπιταλισμού και μια ευαισθησία σε θέματα ισότητας ( για το νεωτερικό δίπολο ελευθερία-ισότητα).


Άφιξη τριών επιπλέον CH-47D από τα αποθέματα των ΗΠΑ - Defence Review\nHome /Άμυνα, Ελλάδα, Κεντρικά, Προτεινόμενα/Άφιξη τριών επιπλέον CH-47D από τα αποθέματα των ΗΠΑ\nΆφιξη στην Ελλάδα 3 Ελικοπτέρων CH-47D Chinook στο πλαίσιο υλοποίησης σχετικής LOA. Την Τετάρτη 22 Νοεμβρίου 2017, αφίχθηκαν στο λιμάνι του Πειραιά (Στρατιωτική Διοίκηση Λιμένος Πειραιά), 3 ελικόπτερα τύπου CH-47D Chinook και 2 εξομοιωτές πτήσης από τις ΗΠΑ, στο πλαίσιο υλοποίησης σχετικής LOA.\nTα ελικόπτερα συναρμολογήθηκαν στο λιμάνι και πέταξαν στη βάση τους, στο αεροδρόμιο Μεγάρων. Με τα παραπάνω ελικόπτερα, ανέρχεται σε 9 ο αριθμός των CH-47D Chinook που έχουν αποκτηθεί από τον Στρατό Ξηράς, τον τελευταίο χρόνο, από τα αποθέματα του Στρατού των ΗΠΑ. Το υψηλό επίπεδο εκπαίδευσης του προσωπικού της Αεροπορίας Στρατού, σε συνεργασία με το τεχνικό προσωπικό της Διεύθυνσης Τεχνικού, εγγυώνται την άμεση επιχειρησιακή αξιοποίηση των παραπάνω ελικοπτέρων.\nΤουρκία και Ρωσία: Ανταγωνισμός και συνεργασία\nTAGS: CH-47D Chinook Αεροπορία Στρατού


Οι επιστήμονες ανέπτυξαν μίνι-αμφισβληστροειδείς στο εργαστήριο από βλαστοκύτταρα – 24ωρο\nΟι επιστήμονες ανέπτυξαν μίνι-αμφισβληστροειδείς στο εργαστήριο από βλαστοκύτταρα\nΕρευνητές στη Γερμανία, μεταξύ των οποίων ένας Έλληνας, δημιούργησαν στο εργαστήριο μίνι-αμφιβληστροειδείς από πολυδύναμα βλαστικά κύτταρα ποντικιών και ανθρώπων.\nΟι εν λόγω φακοί είναι το τμήμα του ματιού που είναι ευαίσθητο στο φως.\nΜέχρι σήμερα είχαν δημιουργηθεί στο εργαστήριο κύτταρα αμφιβληστροειδούς και, πιο πρόσφατα, ένας κάπως πιο πολύπλοκος ιστός αμφιβληστροειδούς. Αυτή τη φορά δημιουργήθηκαν τρισδιάστατα «οργανοειδή» που μιμούνται την οργάνωση και ανάπτυξη του αμφιβληστροειδούς. Το επίτευγμα ανοίγει νέες δυνατότητες για τη μελλοντική αποκατάσταση του φακού (π.χ. μετά από τραύματα), με τελικό στόχο την αναγέννηση ενός κανονικού αμφιβληστροειδούς.\nΟι ερευνητές, με επικεφαλής τον Μίκε Καρλ του Γερμανικού Κέντρου Νευροεκφυλιστικών Παθήσεων (DZNE), έκαναν τη σχετική δημοσίευση στο περιοδικό για βλαστικά κύτταρα Stem Cell Reports. Στην έρευνα συμμετείχε ο ελληνικής καταγωγής Κωνσταντίνος Αναστασιάδης του Κέντρου Βιοτεχνολογίας του Τεχνικού Πανεπιστημίου της Δρέσδης.\nΟι επιστήμονες πέτυχαν να αναπαράγουν σε μεγάλες ποσότητες στο εργαστήριο τα φωτοευαίσθητα κύτταρα (κωνία) του αμφιβληστροειδούς. Είναι τα κύτταρα που επιτρέπουν την έγχρωμη όραση, γι’ αυτό θεωρούνται τα πιο σημαντικά, όσον αφορά τις μελλοντικές θεραπείες σε ασθενείς.\nΟ επόμενος στόχος θα είναι τα «οργανοειδή» να γίνουν πιο πολύπλοκα, με την προσθήκη αιμοφόρων αγγείων.


Αυτοκίνητο: Το Active, με στοιχεία SUV, συμπληρώνει τη γκάμα του νέου Ford Focus - CNN.gr\nΑυτοκίνητο: Το Active, με στοιχεία SUV, συμπληρώνει τη γκάμα του νέου Ford Focus\nΔευτέρα, 26 Νοεμβρίου 2018 09:18\nΤα SUV έχουν στις μέρες μας τόση διείσδυση που οι κατασκευαστές προσπαθούν να μεταλαμπαδεύσουν τη γοητεία τους και σε άλλα μοντέλα αυτοκινήτων. Με τα οποία ταυτόχρονα θέλουν να καλύψουν ένα κοινό που ναι μεν του αρέσει η λογική, η φιλοσοφία και η εικόνα των SUV αλλά για δικούς του λόγους δεν θέλει να αποκτήσει ένα.\nΑυτό ακριβώς έκανε και η Ford με την έκδοση Active τou Focus Wagon. Που οπτικά διαθέτει αισθητικά στοιχεία όπως τα προστατευτικά σε πόρτες και προφυλακτήρες και τις ράγες οροφής που του εξασφαλίζουν μια πιο off road και σκληροτράχηλη εμφάνιση. Σε συνδυασμό με αυξημένη απόσταση από το έδαφος, η οποία στον εμπρός άξονα είναι μεγαλύτερη κατά 34 χιλιοστά και στον πίσω -πρόκειται για άξονα πολλαπλών συνδέσμων- κατά 30 χιλιοστά.\nΑπό κει και πέρα και προκειμένου να εξασφαλιστεί καλύτερη πρόσφυση σε επιφάνειες με μειωμένο συντελεστή τριβή όπως λάσπη, χιόνι και άμμος, υπάρχουν εδώ, πέρα από τα στάνταρ προγράμματα οδήγησης (Eco, Normal, Sport) και δύο επιπλέον, τα Slippery και Trail.\nΤο Focus Wagon Active κινείται από τα δύο σύνολα βενζίνης των 1.000 και 1.500 κυβικών της Ford με τους 125 και 150 ίππους αντίστοιχα, καθώς και από τους δύο diesel των 1.500 και των 2.000 κυβικών -με 120 και 150 ίππους. Τα κιβώτια είναι είτε ένα χειροκίνητο 6 σχέσεων είτε ένα αυτόματο 8, ενώ η κίνηση μεταδίδεται αποκλειστικά στους εμπρός τροχούς.\nΑΥΤΟΚΙΝΗΤΟ\t· FORD\t· FORD FOCUS\t· FORD FOCUS WAGON ACTIVE


Με αφορμή την πληγή του εκφοβισμού( bullying) – karsanikanea.com\nΜε αφορμή την πληγή του εκφοβισμού( bullying)\nΉρθα στην Αθήνα από το χωριό μου δέκα χρόνων.Μιλούσα την ντοπιολαλιά μου,δεν είχα μάθει ακόμα τα » αθηναίικα» .Στο σχολείο αναρωτιόμουν γιατί κοροϊδεύουν τον τρόπο που μιλάω,αφού η δική μου γλώσσα ήταν πιο όμορφη και πιο μελωδική από τη δική τους.\nΣαν παιδάκι είχα πολύ κόκκινα χείλη.\nΈνα πρωί πριν την προσευχή έρχονται κατά πάνω μου γύρω στα 7-8 παιδιά λέγοντας μου ότι βάφω τα χείλη μου.\nΜε τη σειρά ένα ένα άρχισαν να γδέρνουν τα χείλη μου για να βγάλουν την υποτιθέμενη μπογιά. Μάτια άγρια, κοροϊδευτικά.\nΣτο μυαλό μου ήρθε το αγαπημένο βλέμμα της γιαγιάς μου, κοφτερό,σίγουρο.γεματο αγάπη.Ποταμι δάκρυα έτρεχαν απ’ τα μάτια μου, χωρίς πόνο, χωρίς λύπη, χωρίς θυμό.Μας πλησίασε ο διευθυντής και με ρωτάει.\nΤι συμβαίνει παιδί μου,γιατί κλαίς; Δεν κλαιω κύριε του απάντησα,είμαι καλά. Αυτα τα παιδιά όμως έχουν πολλά προβλήματα. Δεν είναι ευτυχισμένα. Μου χάιδεψε το κεφάλι και απομακρύνθηκε με ένα βαθύ βλέμμα που δεν θα ξεχάσω ποτέ.\nΕίχα μια σπουδαία γιαγιά. Μέσα από τα πολλά που μου έλεγε σαν ορμήνιες και από το προσωπικό της παράδειγμα θα αναφέρω ένα.\n«Κανείς δεν μπορεί να σε πληγώσει αν εσύ δεν του το επιτρέψεις.\nΑς δυναμώσουμε τα παιδιά και τα εγγόνια μας.\nΑς τους μάθουμε να αγαπούν και να σέβονται το «διαφορετικό».\nΝα βλέπουν σε κάθε πρόσωπο τον ΑΝΘΡΩΠΟ.\nΔημοσιεύθηκε την 9 Ιολ. 2018 11 Ιολ. 2018 από SthKaPosted in ΑΡΘΡΑ,ΑΡΧΙΚΗ\nΠροηγούμενο Προηγούμενο άρθρο: ΤΑ ΛΙΟΝΤΑΡΙΑ ΕΙΝΑΙ ΕΔΩ !!!!!!!!!!!!!!\nΜια σκέψη σχετικά μέ το “Με αφορμή την πληγή του εκφοβισμού( bullying)”\nΠαράθεμα: Nirikosnet | Με αφορμή την πληγή του εκφοβισμού (bullying)


All : Fast and Furious: Full Throttle\nredmeeple.com : Home » ΟΛΑ » Fast and Furious: Full Throttle\nΑυτό είναι ένα παιχνίδι θα κάνετε τις ψύχραιμες κινήσεις ή περιστροφές εκτός ελέγχου! Οδηγήστε έξυπνα και ομαλά με τη διαχείριση των καρτών σας, ή φτάστε στα άκρα, πάρτε το ρίσκο, και στηρίξτε τα όλα σε ένα γύρισμα της κάρτας! Είτε έτσι είτε αλλιώς, η πλήρης ταχύτητα είναι ο στόχος, επειδή είστε ένας οδηγός με ειδικά ταλέντα. Έχετε αναβαθμίσει το αυτοκίνητό σας με όλους τους πιθανούς τρόπους. Αυτός ο αγώνας είναι δικός σας.\nΥποκατηγορία : Racing\nΜηχανισμοί : Hand Management,Maneuvering\nΑριθμός Παικτών : 4\nΑριθμός Παικτών : 3\nΣχεδιαστής : Carla Horger,Jeff Horger\nΕκδότης : Game Salute\nΜηχανισμοί : Variable Player Powers


Έχουμε πολλές φορές αναφερθεί, τόσο τον τελευταίο χρόνο όσο και προηγούμενα, στην άκρως προβληματική κατάσταση που έχει δημιουργηθεί για τον φοιτητικό Σύλλογο της ΑΣΟΕΕ και συγκεκριμένα γύρω από το ζήτημα της διεξαγωγής της εκλογικής του...\nΑνακοίνωση των Αγωνιστικών Κινήσεων για τα αποτελέσματα των φοιτητικών εκλογών\nΑνακοινώσεις17 Μαϊ 2018\n1 ΑΘΗΝΑ 2018 2017 ΙΑΤΡΙΚΗ 51 (1) 27...\nΔευτέρα, 14.5.2018 Καταγγέλλουμε την απόφαση της ΔΑΠ-ΝΔΦΚ για μεταφορά του χώρου διεξαγωγής των φοιτητικών εκλογών από το χώρο του ΤΕΙ Λάρισας, στη Νομαρχία Θεσσαλίας (Περιφερειακό Κέντρο). Με αιτιολόγηση μάλιστα τη διαφύλαξη της διαδικασίας των...\nΚαταδικάζουμε τη ΔΑΠ-ΝΔΦΚ, που με πραξικοπηματικό τρόπο, αποφάσισε να στήσει διασπαστική κάλπη στο Ζάππειο. Θεωρώντας το σύλλογο τσιφλίκι της αποφάσισε να τον διασπάσει με πρόσχημα την ¨ασφαλή¨ και ¨δημοκρατική¨ διεξαγωγή των φοιτητικών εκλογών....\nΟι φοιτητικές εκλογές έφτασαν και οι διάφοροι του κινήματος βγήκαν παγανιά σε παροξυσμό του εκλογικού κρετινισμού που εδώ και χρόνια τους ‘’δέρνει’’. Στα πλαίσια αυτού του παροξυσμού σε κάποιες σχολές έχει αφισοκολλήθει ο παρακάτω δεκάλογος....\nΑνακοινώσεις13 Μαϊ 2018\nΚΑΜΙΑ ΑΝOXH ΣΤΟ ΧΤΥΠΗΜΑ ΤΩΝ ΦΟΙΤΗΤΙΚΩΝ ΕΚΛΟΓΩΝ Τα τελευταία χρόνια οι φοιτητικές εκλογές χτυπιούνται από παντού. Είτε αυτό είναι κυριολεκτικά, είτε μεταφορικά. Ένα χαρακτηριστικό παράδειγμα είναι αυτό που συμβαίνει τα τελευταία 4 χρόνια στη...\nΑνακοινώσεις08 Μαϊ 2018\nΟι φοιτητικές εκλογές πλησιάζουν για άλλη μια χρονιά. Σε μια περίοδο που το σύστημα έχει περάσει σε επίθεση υψηλής έντασης στα φοιτητά δικαιώματα, με το φοιτητικό κίνημα να βρίσκεται σε ακινησία. Καθημερινά ερχόμαστε αντιμέτωποι με την καταπάτηση...\nΔίνουμε την μάχη για να κάνουμε τους Συλλόγους όργανα πάλης κόντρα στο γκρέμισμα των δικαιωμάτων μας! Στις 16 Μάη, διεξάγονται οι φετινές φοιτητικές εκλογές. Μπορεί να πρόκειται για μια εκλογική διαδικασία όμως αυτή είναι πολύ διαφορετική από τις...\nΩς Αγωνιστικές Κινήσεις καλούμε τους φοιτητές να μαυρίσουν τη ΔΑΠ, την πιο μαύρη δύναμη μέσα στα Πανεπιστήμια και τα ΤΕΙ,στις φοιτητικές εκλογές στις 16 του Μάη. Την περίοδο αυτή,στην οποίαεφαρμόζεται ο αντιδραστικός νόμος Γαβρόγλου, η αντιλαϊκή...\nΑνακοινώσεις03 Μαϊ 2018


28/03/2017, 21:36 46\nΧαρακτήρισε τον πρωθυπουργό παντελώς ανιστόρητο - Πρέπει να είναι ήσυχος και επαναπαυμένος ο πρωθυπουργός ότι οι ευθύνες του για την καταστροφή της οικονομίας θα εξεταστούν με άνεση, είπε ο κ. Βενιζέλος\nΤρέμεις σύγκορμος , χονδρέ, και ψάχνεις να βρεις συνενόχους........ματαιοπονείς, χονδρέ, θα έρθει και η δικιά σου σειρά οσονούπω....Μακάρι να είσαι αθώος αλλά δεν το βλέπω με τίποτα...\nΓιατϊ Κύριε Βαρελίδη ελπιζετε να ειστε στήν καινούργια βουλή ξανά; Ακόμα δεν εξύπνησαν οι ψηφοφόροι σας;\nΕσκατη προδοσία με δόλο μάλιστα\nΟ κ Πινόκιο με δόλο έχει πράξη έως τώρα. Κορόϊδεψε ένας λαό αδύναμο και απογοητευμένο, και πουλήθηκε στα λόμπι εξουσίας. Γέμισε την Ελλάδα με παρανομους εισβολείς για να πλούτισει από ΜΚΟ. Ειδικά δηκαστιρια και ισόβια φυλάκιση είναι το λιγότερο. Μπράβο Βαγγέλη μπράβο Αδωνης.\nΔΩΣΕ ΠΟΝΟ ΒΑΓΓΕΛΗ\nΕυτυχως που υπαρχει και ο Βαγγελαρος στο πασοκ και ισως παρει κατι αξιοπρεπη ποσοστα. Γιατι με τη φωφη, γιωργακη και λαλιωτη θα κινδυνευε να μην ξαναμπει στη βουλη. Παντως τους εχει γαζωσει κυριολεκτικα τους ξεφτιλες συριζαιους. Πραγματικα τον θαυμαζω. Αυτος και ο Αδωνις εχει γινει ο φοβος και ο τρομος των απατεωνων συριζανελ. Και πολυ σωστα τα λεει ΜΟΝΟ ειδικα δικαστηρια και φυλακη για την αλητοπαρεα τσιμπλα-ψεκασμενου.\nρε συ Benny\nτι δουλεια ειχες ρε φιλε εσυ στο ΠΑΣΟΚ? Η αληθεια ειναι βεβαια οτι οσο κι αν σ'αυτο το κομμα κατακλεψατε το συμπαν τουλαχιστον προσπαθουσατε να κρυφτειτε, κρατουσατε καπως τα προσχηματα... Ανατριχιαζω και μονο που το σκεφτομαι, ποιος να τα φανταζοταν οτι θα νοσταλγουσαμε ποτε το ΠΑΣΟΚ! Αυτο το κομμα ειχε παντα εξυπνα κεφαλια που ομως για να κυριαρχησουν χειραγωγουσαν μια τεραστια, αθλια πλεμπα τρεφοντας τα χειροτερα χαρακτηριστικα της και πουλωντας της ευπεπτες αριστερες ιδεες. Κριμα... χρησιμοποιησατε τις ικανοτητες σας κατα 99% για προσωπικο σας ωφελος\nπροφανώς οι πασόκοι ήταν μακράν ευφυέστεροι από τούτους δω τους...φελλούς,και γι' αυτό,παρ' όλες τις ατασθαλίες τους,τα κατάφερναν πάντα να ισορροπούν το πλοίο.Σε αντίθεση με το τσίρκο αυτό που δεν ξέρει που παν' τα τέσσερα...Οπως και με τους άλλους κολοκυθάδες της ΝΔ του χοντρού,που το τερμάτισε στη διετία 2008-2009.\nΚαι εάν η ΕΛΛΑΣ έχει την τύχη μετά από 50 χρόνια να έρθει μια Εθνοσωτήρια Επανάσταση τότε θα πάτε όλοι μαζί εκεί που σας αρμόζει!!!\nΒαγγέλη βλέπω πως έχεις αρκετούς οπαδούς , μπράβο σου ...μια χάρη θα σου ζητούσα ή πάρτους και κάνε νέο κώμα ή μαζί με αυτούς πάτε στη Ν.Δ. για το καλό μας...Ένας από το παλιό ΠΑΣΟΚ\nΚώστα, μια και είσαι και "από το παλιό ΠΑΣΟΚ", πρέπει κάποια στιγμή να βγεις από το .... κώμα!!!\nΕγινε εξεταστική για το 2004-2009 ΆΛΛΗ ΤΟΣΗ ΘΑ ΓΙΝΕΙ ΓΙΑ ΤΟ ΣΗΜΕΡΑ.Λέτε να τελείωσε το 1989;\nΣτην χώρα που ανθούν οι ψεκασμένοι, που τα γίδια αρπάζουν στον αέρα ότι τους πετάξει ο γιδοβοσκος, που ορκίζονται για χάρη του Σωρα στο όνομα της Συμπαντικής πατάτας, που να βρεθούν λογικοί να ακούσουν τον. Βαγγέλη.\nΟ Σαμαράς απειλούσε τον Βενιζέλο\nσαν αντιπολίτευση οτι θα τον έβαζε μέσα......σαν βγήκε πρωθυπουργός τον βενιζέλο τον έκανε συγκυβέρνηση.......δεν έχουν αντιπολιτευτικό λόγο απέναντι στον τσύριζα και καταφεύγουν σε απειλές και σε κοκορομαχίες....ο αδωνης δεν είπε στον πολάκη θα πας φυλακή πρόσφατα; .....άκου αυτοί που κατέστρεψαν την ελλάδα να απειλούν άλλους για φυλακή......είναι σκληροί σε άλλους αλλά τους εαυτούς τους δείχνουν υπερβολικά, επιείκεια


1 ΠΑΝΕΠΙΣΤΗΜΙΟ ΙΩΑΝΝΙΝΩΝ ΑΝΟΙΚΤΑ ΑΚΑΔΗΜΑΪΚΑ ΜΑΘΗΜΑΤΑ Εισαγωγή στην Ψυχολογία με έμφαση στις γνωστικές λειτουργίες Σχολές σκέψης στην ψυχολογία V Διδάσκουσα: Επίκ. Καθ. Γεωργία Α. Παπαντωνίου\n3 ΕΙΣΑΓΩΓΗ ΣΤΗΝ ΨΥΧΟΛΟΓΙΑ με έμφαση στις γνωστικές λειτουργίες Θεματική Ενότητα 7 Α: Σχολές σκέψης στην ψυχολογία: V\n4 Θεματική Ενότητα 7 Α Στόχοι: Η εισαγωγή των φοιτητών στη σχολή σκέψης των ανθρωπιστικών θεωριών και, ειδικότερα, στη θεωρία της ενεργοποίησης πραγμάτωσης του Carl Rogers. Λέξεις κλειδιά: Ανθρωπιστική ψυχολογία, Αυτο-ενεργοποίηση, Αυτο-πραγμάτωση, Βιωματική μάθηση με νόημα, Πελατοκεντρική θεραπεία.\n17 Κριτική στη θεωρία της ενεργοποίησης - πραγμάτωσης του Carl Rogers Η θεωρία αναπτύσσεται μόνο σε γενικές γραμμές και είναι γεμάτη με τεχνικές έννοιες, οι οποίες είναι δύσκολο να οριστούν και να μετρηθούν. Χρειάζεται περισσότερη εξειδίκευση για το πώς η θετική αυτο-εκτίμηση επηρεάζει τη συμπεριφορά μας και μπορεί να βελτιωθεί. Δεν είναι σαφές με ποιους ειδικούς τρόπους (πέρα από τη γενική σύνδεσή της με τη διαδικασία της προσωπικής ανάπτυξης) η τάση πραγμάτωσης συνδέεται με τους στόχους. Δεν γίνεται, επίσης, σαφές το πώς η θετική εκτίμηση προς τους άλλους μπορεί να τους επηρεάσει ή το πώς οι κοινωνικοί παράγοντες (πχ. οι κοινωνικές συγκρίσεις, η επανατροφοδότηση από τους συνομηλίκους) μπορούν να επηρεάσουν την εκτίμηση και την αυτο-εκτίμηση.\n18 ΕΙΣΑΓΩΓΗ ΣΤΗΝ ΨΥΧΟΛΟΓΙΑ με έμφαση στις γνωστικές λειτουργίες Θεματική Ενότητα 7 Β: Σχολές σκέψης στην ψυχολογία: V\n19 Θεματική Ενότητα 7 Β Στόχοι: Η συνέχιση της εισαγωγής των φοιτητών στη σχολή σκέψης των ανθρωπιστικών θεωριών και, ειδικότερα, στη θεωρία της ιεραρχίας των αναγκών του Abraham Maslow. Λέξεις κλειδιά: Αυτοπραγμάτωση, Βασικές ανάγκες, Μετα-ανάγκες.\n20 Η θεωρία της ιεραρχίας των αναγκών του Abraham Maslow (1954) Δέχεται ως κύρια πηγή κινήτρου την αυτο-ενεργοποίηση/αυτοπραγμάτωση, αλλά, παράλληλα, και την ύπαρξη πολλών άλλων κινήτρων. Διαμόρφωσε ένα σύστημα κινήτρων τα οποία κατατάσσονται ανάλογα με την ισχύ τους στη διαμόρφωση της συμπεριφοράς. Η αυτο-πραγμάτωση βρίσκεται στο υψηλότερο ιεραρχικά σημείο και προϋποθέτει την ικανοποίηση άλλων αναγκών.\n21 Αυτο-πραγμάτωση (Self-actualization) Η τάση αυτο-πραγμάτωσης ορίζεται από τον Maslow (1954) ως «η επιθυμία του ατόμου να γίνει όλα όσα είναι ικανό να γίνει». Τα χαρακτηριστικά της είναι: η αποδοχή του εαυτού και των άλλων, ο αυθορμητισμός, η δεκτικότητα, οι σχετικά βαθιές, αλλά δημοκρατικές σχέσεις με τους άλλους, η δημιουργικότητα, το χιούμορ, και η ανεξαρτησία δηλαδή, εν ολίγοις, η ψυχολογική υγεία. Ο Maslow αναγνωρίζει ότι είναι δύσκολο να πραγματοποιηθεί και εκτιμά ότι λιγότερο από 1% των ενηλίκων επιτυγχάνουν αυτο-πραγμάτωση.\n22 Δύο ομάδες αναγκών A. Βασικές Ανάγκες (εγγενείς, αλλά με περιορισμένη, ενστικτώδη φύση, «ενστικτοειδείς»): i. Φυσιολογικές (πχ. λήψη τροφής) ii. Ψυχολογικές (πχ. στοργή, ασφάλεια) B. Μετα-Ανάγκες (δευτερογενείς, οφείλονται σε εγγενείς παράγοντες που συνδυάζονται με μαθημένες αντιδράσεις. Δε συνδέονται με την επιβίωση και την αύξηση του οργανισμού): i. Γνωστικές (πχ. ανάγκη για γνώση, κατανόηση) ii. Αισθητικές (πχ. ανάγκη για ομορφιά, αρμονία)\n23 Χαρακτηριστικά των βασικών αναγκών 1. Αποτυχία στην ικανοποίηση μιας βασικής ανάγκης οδηγεί σε δυσλειτουργία. 2. Αποκατάσταση της έλλειψης ικανοποίησης θεραπεύει τη δυσλειτουργία. 3. Η συνεχής ικανοποίηση επιφέρει υγεία και αύξηση. 4. Όπου είναι δυνατή η επιλογή, η ικανοποίηση μιας ανάγκης προτιμάται από την ικανοποίηση μιας άλλης. 5. Η παρατεταμένη ικανοποίηση μιας βασικής ανάγκης περιορίζει τις απαιτήσεις της.\n24 Κριτική της θεωρίας Μη επαρκής τρόπος επιλογής των βασικών αναγκών Προβληματική η μεθοδολογία μελέτης τους Προβληματική η μέτρηση των αναγκών Αδυναμία πρόβλεψης των ειδικών προβλημάτων που προκύπτουν από την έλλειψη ικανοποίησης αναγκών Δεν προτάθηκαν θεραπευτικές τεχνικές για την αποκατάσταση της ισορροπίας στο άτομο.\n28 Σημείωμα Ιστορικού Εκδόσεων Έργου Το παρόν έργο αποτελεί την έκδοση 1.0. Έχουν προηγηθεί οι κάτωθι εκδόσεις: Έκδοση 1.0 διαθέσιμη εδώ. id=1081.\n29 Σημείωμα Αναφοράς Copyright Πανεπιστήμιο Ιωαννίνων, Διδάσκουσα: Επίκ. Καθ. Γεωργία Α. Παπαντωνίου. «Εισαγωγή στην Ψυχολογία με έμφαση στις γνωστικές λειτουργίες. Σχολές σκέψης στην ψυχολογία V». Έκδοση: 1.0. Ιωάννινα Διαθέσιμο από τη δικτυακή διεύθυνση: d=1081.\n30 Σημείωμα Αδειοδότησης Το παρόν υλικό διατίθεται με τους όρους της άδειας χρήσης Creative Commons Αναφορά Δημιουργού - Παρόμοια Διανομή, Διεθνής Έκδοση 4.0  ή μεταγενέστερη.  by-sa/4.0/


[G.4416] Πού μπορώ να αγοράσω Garcinia Cambogia χάπι Σάμος\nReviews » Garcinia Cambogia » Πού μπορώ να αγοράσω Garcinia Cambogia χάπι Σάμος\nΑγοράζουν Garcinia Cambogia χάπι Σάμος\nΑφού χαρακτήρισε την Δρ Oz εμφανίζονται ως ένα Άγιο Δισκοπότηρο της απώλειας βάρους, εκχυλίσματα Garcinia Cambogia γίνει δημοφιλής στο Σάμος ως όλος-φυσικό αδυνάτισμα λύσεις σε όλο τον κόσμο συμπεριλαμβανομένης της Αυστραλίας.\nΣε αυτές τις ημέρες, Garcinia Cambogia επιπλέον θεωρείται ένα από τα καλύτερα και πριμοδότηση garcinia cambogia συμπληρώματα μάρκα σε Σάμος, η οποία ως επί το πλείστον είναι δημοφιλής για την καταστολή της όρεξης και της καύσης λίπους ιδιότητές.\nΈξυπνοι άνθρωποι σε Σάμος δεν θέλετε να χρησιμοποιήσετε τα συμπληρώματα που προκαλούν αρνητικές παρενέργειες. Αλλά, θα είστε πολύ ευτυχείς να ξέρετε ότι αυτό Garcinia Cambogia επιπλέον που έχει αποδειχθεί κλινικά για να είναι απόλυτα ασφαλή για κατανάλωση, έτσι ώστε να θα εύκολα και με ασφάλεια να χάσει το βάρος σας.\nΌπως οι πτυχές αυτό βοηθά το σώμα να κάψει το λίπος με συνέπεια ως κοινή μυών μπορεί να κάψει 10 φορές περισσότερο από το λίπος, όρεξη μειώνει και να αισθάνεται πιο άνετα από πριν για την πτυχή. Είναι ιδανικό για τους ανθρώπους σε Σάμος που τρώνε λόγω των συγκινήσεων. Η πιο αποτελεσματική πτυχή για την εξισορρόπηση της κορτιζόλης μπορεί να αυξήσει την σεροτονίνη, η φυσική ορμόνη που ενισχύει την διάθεση και να υποστηρίξει ύπνου. Μειώνει την ολική χοληστερόλη, LDL χοληστερόλης και αυξάνει την καλή χοληστερόλη.\nΤο παχύσαρκοι ασθενείς Σάμος που έχουν βάλει την πίστη τους & Επιλέξτε αυτή την προηγμένη Garcinia cambogia επιπλέον συμπλήρωμα αισθάνονται ευλογημένος. Το προϊόν είναι τόσο ισχυρή που η εταιρεία προσφέρει 30-ημέρες εγγύηση επιστροφής χρημάτων καθώς και παρέχει άριστη υποστήριξη πελατών σε περίπτωση που έχετε οποιεσδήποτε ερωτήσεις να ρωτήσω για το πώς να χρησιμοποιούν αυτό το φάρμακο.\nΠού να αγοράσετε Garcinia Cambogia χάπι σε Σάμος\nΥπάρχουν πολλά συμπληρώματα παρόντες στην αγορά σε Σάμος, στη βάση της garcinia cambogia. Αυτά μεταφέρονται μέσω των συνηθισμένων διαύλων πωλήσεων και διανομής αυτού του είδους των προϊόντων, τόσο ιστοσελίδες ως physical κατάστημα που ειδικεύεται στην εκπαίδευση σε θέματα διατροφής, και την παροχή βοήθειας στη διανομή του ίδιου.


Περισσότερα κονδύλια από την Ευρωπαϊκή Ένωση διεκδικεί η Τουρκία για το προσφυγικό - Προκλητικές δηλώσεις Νταβούτογλου | ΕΛΛΗΝΩΝ ΔΙΚΤΥΟ\nΠερισσότερα κονδύλια από την Ευρωπαϊκή Ένωση διεκδικεί η Τουρκία για το προσφυγικό - Προκλητικές δηλώσεις Νταβούτογλου\nΗ Τουρκία αφού στην πρόσφατη Σύνοδο Κορυφής πήρε 3 δισ. ευρώ για την αντιμετώπιση της προσφυγικής κρίσης τώρα πιέζει την Ευρώπη για να πάρει και άλλα…\nΟ τούρκος πρωθυπουργός για ακόμη μια φορά εμφανίστηκε προκλητικός και με δηλώσεις του ζήτησε από την Ευρωπαϊκή Ένωση να είναι συνεπής στις αποφάσεις της, αλλιώς δεν πρόκειται να υπάρξει πρόοδος στην επίλυση του προσφυγικού.\nΤην πλήρη εφαρμογή όσων έχουν συμφωνηθεί κατά τη σύνοδο κορυφής με την Ευρωπαϊκή Ένωση απαιτεί ο Τούρκος πρωθυπουργός, Αχμέτ Νταβούτογλου, προκειμένου να υπάρξει λύση στο προσφυγικό. «Αν η ΕΕ δεν είναι μαζί μας σε αυτόν τον κοινό αγώνα δεν θα πετύχουμε συγκεκριμένα αποτελέσματα στην επίλυση της προσφυγικής κρίσης» λέει ο Τούρκος πρωθυπουργός. Αυτό δήλωσε σε συνέντευξή του στη σερβική εφημερίδα «Ντάνας», ενώ αναφερόμενος στην κατάρριψη του ρωσικού αεροσκάφους, επέμεινε ότι ήταν δικαίωμα της χώρας του να διαφυλάξει τα σύνορά της.\n«Ξεχνώντας» ίσως ότι, κατά την πρόσφατη Σύνοδο Κορυφής για το προσφυγικό, η ΕΕ αποφάσισε να δώσει στην Άγκυρα τρία δισ. ευρώ, προκειμένου να ενισχύσει τις υποδομές της και τους ελέγχους της στα τουρκικά παράλια, ο Τούρκος πρωθυπουργός δηλώνει ότι η Ευρώπη... δεν δείχνει αποφασισμένη να τηρήσει το δικό της μέρος της συμφωνίας, διεκδικώντας ίσως ακόμα περισσότερα κονδύλια.\nΕν τω μεταξύ, συνεχίζεται αμείωτη η ροή των προσφύγων στα ελληνικά νησιά, παρά τις υποσχέσεις της κυβέρνησης. Με σύμμαχό τους την καλοκαιρία, οι διακινητές μεταφέρουν καθημερινά από την Τουρκία χιλιάδες πρόσφυγες, πλημμυρίζοντας τα ελληνικά νησιά. Αυτοί με τη σειρά τους προωθούνται στην ελληνική πρωτεύουσα, προκειμένου να συνεχίσουν το ταξίδι τους προς την Ευρώπη.\nΣχεδόν 4.000 πρόσφυγες αποβιβάστηκαν το πρωί στο λιμάνι του Πειραιά από δυο πλοία. Ειδικότερα το πλοίο «Ελευθέριος Βενιζέλος» μετέφερε από τη Μυτιλήνη 2.474 πρόσφυγες και το πλοίο «Νήσος Ρόδος» μετέφερε από Μυτιλήνη, Χίο και Σάμο 1.301 πρόσφυγες. Υπενθυμίζεται ότι εχθές είχαν φτάσει ακόμη 1.706 πρόσφυγες στο λιμάνι του Πειραιά, με το πλοίο «Αριάδνη», στο οποίο είχαν επιβιβαστεί στη Μυτιλήνη και τη Χίο.


Χρήσιμες Επισημάνσεις - Ξυπνήστε ρε\n1)Η ολοσχερής κατάργηση αυτού του αίσχους !!!.\nΈτερον αίσχος φοροεισπρακτικό . Δεν εισπράττεις τίποτα, αλλά -κακώς; - ζεις και έχεις κάτι που δεν σου αποδίδει ούτε ένα ευρώ. Φορολογείσαι.\nΜε μεγάλη ικανοποίηση ακούσαμε πως σταδιακά (σε βάθος 4ετίας;) θα καταργηθούν. Καιρός ήταν !\nΓ) Προστατευτικά κράνη μοτοσυκλετιστών :\nΠροτείνω : Να μειωθεί στο 3%, ώστε και το Κράτος να βοηθήσει περισσότερο /διευκολύνει την αγορά τους.


Παγωμάρα στην αγορά την πρώτη ημέρα του αυξημένου ΦΠΑ - Newpost.gr\nΚαχύποπτα βλέμματα και επιφύλαξη μπροστά στις βιτρίνες των αρτοποιείων, αλλεπάλληλες ερωτήσεις στους κρεοπώλες για την διαφορά της τιμής στο χοιρινό και το μοσχάρι και παγωμένες αντιδράσεις από τους καταναλωτές των σουπερ μάρκετ συνθέτουν το σκηνικό της πρώτης ημέρας του αυξημένου ΦΠΑ στα τρόφιμα.\nΔημοσίευση 21 Ιουλίου 2015, 07:23 / Ανανεώθηκε 21 Ιουλίου 2015, 07:33\nΑυξήσεις- φωτιά με το νέο ΦΠΑ: Σουβλάκι σκέτο 13%, σουβλάκι...\nΚρεοπώλες, έμποροι τροφίμων, στελέχη αρτοποιείων και σούπερ μάρκετ κάνουν λόγο για πεσμένη κίνηση, αλλά και συστολή του κοινού χθες Δευτέρα, πρώτη ημέρα εφαρμογής του νέου αυξημένου ΦΠΑ στα τρόφιμα.\n«Αυτό που συνέβη ήταν το κερασάκι στην τούρτα σε όλο αυτό που περνάμε τον τελευταίο καιρό» επισημαίνει ο κ. Κώστας Ψυχίδης, ιδιοκτήτης κρεοπωλείου στο κέντρο της Αθήνας.\n«Ο κόσμος είναι έτσι και αλλιώς κουμπωμένος, αλλά η χθεσινή ημέρα ήταν ιδιαίτερη. Μπήκαν λίγοι πελάτες στο μαγαζί και όσοι μπήκαν ήταν επιφυλακτικοί και γεμάτοι απορίες.Είναι άλλο ένα χτύπημα αυτό για εμάς τους εμπόρους τροφίμων, αλλά μακάρι να βγει σε καλό» καταλήγει.\nΓια τον αγώνα δρόμου που έγινε για να προλάβει η εταιρεία τις αλλαγές των τιμών κάνει λόγο στέλεχος γνωστής αλυσίδας αρτοποιείων:\n«Μέσα σε τρεις ημέρες δημιουργήθηκε μια μεγάλη αναστάτωση στην εταιρεία. Αλλαξαν συστήματα, επέστρεψαν άνθρωποι από άδειες. Εγιναν πράγματα που σε άλλες συνθήκες θα ήθελαν δύο εβδομάδες. Αυτό όμως είναι το λιγότερο. Αυτό που έχει τώρα σημασία είναι η δυσάρεστη αντίδραση των πελατών της εταιρείας στις αυξήσεις. Είναι χαρακτηριστικό ότι τώρα οι πελάτες απλά περιορίζονται στο να ...κοιτάνε τις βιτρίνες και ούτε καν μπαίνουν μέσα στο μαγαζί να ρωτήσουν πόσο αυξήθηκαν τα αγαπημένα τους προϊόντα. Ηταν σαφώς πεσμένη η κίνηση σε σχέση με μια οποιαδήποτε ημέρα. Σίγουρα τέτοιες αντιδράσεις δεν είναι καλός οιωνός για την αγορά της εστίασης που έχει δοκιμαστεί πολύ τα τελευταία χρόνια».\nΣτο ίδιο μήκος κύματος, με επιφυλακτικότητα, αλλά χωρίς μείωση στην κίνηση κύλησε η πρώτη ημέρα των αυξήσεων του ΦΠΑ στα μεγάλα σουπερ μάρκετ.\n«Δεν ήταν πεσμένη η κίνηση, αλλά ο τζίρος ήταν περιορισμένος σε σχέση με μια κανονική Δευτέρα» τονίζει υπεύθυνος αλυσίδας σουπερ μάρκετ στο Χαλάνδρι.\n«Ο κόσμος φαινόταν ότι το σκεπτόταν τι να αγοράσει, περνούσε πολύ περισσότερη ώρα κοιτώντας και ελέγχοντας τις τιμές στα προϊόντα».\nΝα σημειώσουμε, δε, ότι οι συνέπειες των αυξήσεων στον ΦΠΑ δεν έχουν φανεί ακόμα και αυτό θα αργήσει για αρκετές ακόμα ημέρες, διότι πολλές μικρομεσαίες επιχειρήσεις στο χώρο των τροφίμων και του λιανικού εμπορίου δεν έχουν προλάβει να κάνουν τις απαραίτητες αλλαγές στα συστήματά τους, με αποτέλεσμα να μην έχουν αντικαταστήσει ακόμα τις τιμές.


Κεντρική Μακεδονία: Οι αυτοκινητόδρομοι και το μεγάλο στοίχημα για το μέλλον\nΚΕΝΤΡΙΚΗ ΜΑΚΕΔΟΝΙΑ: ΟΙ ΑΥΤΟΚΙΝΗΤΟΔΡΟΜΟΙ ΚΑΙ ΤΟ ΜΕΓΑΛΟ ΣΤΟΙΧΗΜΑ ΓΙΑ ΤΟ ΜΕΛΛΟΝ από Τάσος Τασιούλας article http://mail.voria.gr/article/kentriki-makedonia-i-aftokinitodromi-ke-to-megalo-stichima-gia-to-mellon Οι βάσεις για να ολοκληρωθεί επιτέλους το πλέγμα των βασικών οδικών υποδομών έχουν μπει. Το στοίχημα της δεκαετίας και το σχέδιο για τη συνέχεια. 25.04.2021 07:05\n25/04/2021, 07:05 |\nΟι βάσεις για να ολοκληρωθεί επιτέλους το πλέγμα των βασικών οδικών υποδομών έχουν μπει. Το στοίχημα της δεκαετίας και το σχέδιο για τη συνέχεια.\nΗ τρέχουσα χρονική περίοδος με τα επόμενα -όχι περισσότερα από δέκα- χρόνια διαμορφώνει ένα νέο πλαίσιο στις μετακινήσεις της βόρειας Ελλάδας, καθώς έχουν δρομολογηθεί και καλώς εχόντων των πραγμάτων θα ολοκληρωθούν οι οδικές συνδέσεις που απασχόλησαν επί δεκαετίες την τοπική κοινωνία.\nΑν κάποιος δει τα κυριότερα οδικά έργα στις επτά περιφερειακές ενότητες της Κεντρικής Μακεδονίας θα διαπιστώσει ότι σε αυτή την περίοδο συμπληρώνονται οι οδικές υποδομές που έλειπαν και μετά την ολοκλήρωσή τους δύσκολα θα υπάρξει νέο (ανάλογο) διεκδικητικό πλαίσιο.\nΣτην Πιερία ολοκληρώνεται η περιφερειακή της Κατερίνης. Στην Ημαθία υπάρχει η εκκρεμότητα της σύνδεσης με τη Σκύδρα, που με τον ένα ή τον άλλο τρόπο από τη στιγμή που έχει μελετητική ωριμότητα θα βρεθούν τα χρήματα για να γίνει. Στο Κιλκίς ολοκληρώνεται σταδιακά (και πολύ αργά) ο άξονας Θεσσαλονίκη – Κιλκίς – Δοϊράνη. Στη Χαλκιδική κατασκευάζονται δυο μεγάλα αγκάθια, το τμήμα Θέρμη – Γαλάτιστα και –επιτέλους- το «ορφανό» χιλιόμετρο μεταξύ Μουδανιών και Ποτίδαιας. Στη Θεσσαλονίκη δρομολογήθηκε η αναβάθμιση της ανατολικής περιφερειακής οδού και με το fly over. Και με τα δυο νέα έργα που ανακοινώθηκαν χτες, η Πέλλα αποκτά επιτέλους προοπτική σε έναν σύγχρονο αυτοκινητόδρομο που θα συνδέσει την Έδεσσα με τη Θεσσαλονίκη και οι Σέρρες θα συνδεθούν αξιοπρεπώς με τη Δράμα.\nΑυτά είναι τα μεγάλα οδικά έργα που ήταν σε εκκρεμότητα στην περιοχή. Προφανώς θα υπάρξουν κι άλλα αιτήματα για νέους δρόμους στο μέλλον. Οι ανάγκες λογικό είναι να μη σταματούν ποτέ. Όμως με την ολοκλήρωση των συγκεκριμένων παρεμβάσεων, συμπληρώνονται οι οδικές υποδομές με μεγάλη επάρκεια, αφού οι αυτοκινητόδρομοι έχουν πια ολοκληρωθεί, το δίκτυο διασφαλίζει ικανοποιητικό ποσοστό συνδεσιμότητας μεταξύ των περιοχών (διαδημοτικές, διανομαρχιακές και διαπεριφερειακές) και σε συνδυασμό με τη λειτουργία της Εγνατίας οδού, των κάθετων αξόνων της και του άξονα ΠΑΘΕ, η προσβασιμότητα στην περιοχή είναι στο καλύτερο σημείο της από ποτέ.\nΕίναι δεδομένο ότι το επαρχιακό δίκτυο και οι παλαιές εθνικές οδοί, που πέρασαν σε δεύτερη μοίρα, θα αποτελέσουν την επόμενη πρόκληση για τους αρμόδιους. Κι αυτό όχι επειδή το πρωτεύων δίκτυο θα έχει περιορισμένη χρήση, αλλά είναι αυτονόητο όταν οι πολίτες ζουν τις βέλτιστες μετακινήσεις θα θελήσουν ανάλογες συνθήκες και στους «μικρότερους» δρόμους.\nΟι προκλήσεις που θα αντιμετωπίσουν οι αρμόδιοι είναι εκείνες της περιόδου μέχρι την ολοκλήρωση των μεγάλων αυτών παρεμβάσεων και εκείνες μετά την ολοκλήρωσή τους.\nΈτσι για τα επόμενα χρόνια η συντήρηση και η βελτίωση ή αναβάθμιση των εν λειτουργία οδικών αξόνων είναι αναγκαία, διότι ήδη οι πολίτες έχουν περιμένει πολλά χρόνια για να ολοκληρωθεί το βασικό οδικό δίκτυο και θα χρειαστεί να περιμένουν κι άλλα. Σήμερα όντως μπορούμε να έχουμε μια εικόνα της προοπτικής και της καθημερινότητας την οποία μας υπόσχεται η ολοκλήρωση των συγκεκριμένων δρόμων. Η καθημερινότητα όμως συνεχίζεται και οι ανάγκες δεν είναι αυριανές, ούτε καν σημερινές. Είναι χτεσινές και πρέπει έστω μερικώς να εξυπηρετηθούν. Γι' αυτό το υφιστάμενο δίκτυο θα πρέπει να είναι σε καλή κατάσταση μέχρι να ολοκληρωθούν οι προαναφερθέντες άξονες.\nΠαρά τις φιλότιμες προσπάθειες για να διατηρηθούν σε καλή κατάσταση οι δρόμοι, η συντήρησή τους είναι μια πάγια και διαρκής ανάγκη, που κοστίζει και η εξεύρεση των αναγκαίων πόρων δεν είναι εύκολη, ούτε αυτονόητη. Δείτε για παράδειγμα τι γίνεται με τους σύγχρονους αυτοκινητοδρόμους, όπως η Εγνατία, η συντήρηση της οποίας είχε προβλεφθεί και παρόλα αυτά σήμερα συνιστά μεγάλη πρόκληση. Αντιστοίχως, ο ΠΑΘΕ, που παραχωρήθηκε σε ιδιώτες, είναι σε διαρκή συντήρηση και αναβάθμιση, για να καλυφθούν κενά δεκαετιών. Και στις δύο περιπτώσεις το μεγάλο ατού των αρμοδίων είναι τα διόδια. Δηλαδή η διατήρηση των δρόμων σε καλή κατάσταση από τους ίδιους τους χρήστες τους.\nΜπορεί αυτό να αποτελέσει μοντέλο για τη συντήρηση όλων των δρόμων; Ένας τεχνοκράτης θα το έβρισκε λογική λύση. Γνωρίζω ήδη πάρα πολλούς που το υποστηρίζουν. Ένας πολιτικός (ευτυχώς) δεν βρίσκει καμιά λύση σε μια τέτοια προοπτική, αντιθέτως τη θεωρεί απευκταία. Και έχει δίκιο, διότι ο πολιτικός έχει την ευθύνη να αφουγκράζεται την κοινή γνώμη και τις ανάγκες της κοινωνίας και να σκέφτεται ευρύτερα από το σκυρόδεμα και τα στηθαία τύπου New Jersey, εξετάζοντας τα πράγματα και υπό το πρίσμα του αναφαίρετου δικαιώματος των πολιτών για ελεύθερες μετακινήσεις. Για να είναι βιώσιμος ένας δρόμος δεν είναι μόνη λύση η λειτουργία διοδίων. Αυτή είναι η εύκολη λύση... Όπως εύκολη είναι και η έμμεση πληρωμή της συντήρησης του δρόμου με πόρους από το πρόγραμμα δημοσίων επενδύσεων ή κρατικό χρήμα, δηλαδή χρήμα των πολιτών.\nΔεν θέλω να εμφανιστώ υπερασπιστής των συμπράξεων δημόσιου και ιδιωτικού τομέα (ΣΔΙΤ), αλλά σε αυτή τη φάση δίνουν λύσεις. Τι θα γίνει μετά 20 ή 30 χρόνια, όταν θα λήξουν οι παραχωρήσεις δεν μπορώ να το προβλέψω. Όμως για ένα τέτοιο χρονικό διάστημα κάποιων δεκαετιών, και νέοι δρόμοι μπορούν να γίνουν και χωρίς διόδια να λειτουργήσουν. Σκέφτομαι πως όποιες αντιρρήσεις και να υπάρχουν στη λογική των ΣΔΙΤ, αν κάποια στιγμή οποιοσδήποτε επιχειρήσει να εξηγήσει με λογική στους πολίτες ότι θα πρέπει να πληρώνουν διόδια για να πηγαινοέρχονται στη Χαλκιδική θα συναντήσει τοίχο (για να το θέσω κομψά...).\nΗ επόμενη πρόκληση είναι για το μέλλον, που πρέπει να το σχεδιάσουν οι αρμόδιοι από σήμερα. Η ολοκλήρωση των μεγάλων βασικών οδικών υποδομών, θα φέρει νέο πλαίσιο διεκδικήσεων. Οπότε θα χρειαστεί ένα νέο σχέδιο για τις οδικές υποδομές, το οποίο θα έχει πιο τοπικά χαρακτηριστικά, διότι εκεί θα υπάρχουν πλέον τα μεγάλα ζητήματα. Οι οδικές υποδομές δεν σχεδιάζονται στη βάση ιδεών εντός μιας πανεπιστημιακής αίθουσας ή ενός τεχνικού εργαστηρίου, όπου ευφάνταστες προοπτικές για το μέλλον μας έχουν θέση. Ο σχεδιασμός πρέπει να ακολουθεί τις προοπτικές ανάπτυξης, τις κοινωνικές και οικονομικές ανάγκες, όπως και τις περιβαλλοντικές προϋποθέσεις.\nΠιθανώς έπειτα από δέκα χρόνια να μην υπάρχει η ανάγκη για έναν εξωτερικό περιφερειακό δακτύλιο στη Θεσσαλονίκη, που θα μας κοστίζει κάποια δισεκατομμύρια ευρώ. Αντιθέτως, είναι πιο πιθανό να χρειαστούν εκατοντάδες μικρότεροι δρόμοι και σίγουρα σοβαρή συντήρηση των υφιστάμενων οδών, που θα κοστίσουν ανάλογα ποσά, αλλά θα εξυπηρετούν ανάγκες κι όχι ματαιοδοξίες.\nΣε κάθε περίπτωση έχουμε πολλά χρόνια ακόμη μπροστά μας για να επαναφέρουν ορισμένοι την προοπτική της Θεσσαλονίκης των 4 εκατομμυρίων κατοίκων και να αρχίσουν και πάλι να διεκδικούν (ή ακόμη χειρότερα να εξαγγέλλουν) ανάλογες υποδομές. Κάπου ανάμεσα είμαστε οι κοντόφθαλμοι, με έλλειψη οράματος, που βλέπουμε μέχρι εκεί που πιάνει το μάτι μας. Άσε δηλαδή που με την πρεσβυωπία δεν μπορείς να περιμένεις και πολλά...


Η «σκουριασμένη» λάβα στα... βουνά της Κρήτης - Κρήτη - Νέα Κρήτη\nΤώρα διαβάζετε: Η «σκουριασμένη» λάβα στα... βουνά της Κρήτης\nΑνανέωση 17/10/2017, 07:35\nΗ «σκουριασμένη» λάβα στα... βουνά της Κρήτης\nΣε μια εποχή που η Κρήτη δεν είχε αναδυθεί ακόμα από τη θάλασσα, τα βουνά της κυοφορούνταν στις εσχατιές της γης, ο άνθρωπος υπήρχε απλά στα μακρινά "σχέδια" της εξέλιξης στα βάθη της θάλασσας και το "ρολόι" της φύσης έδειχνε 80 εκατομμύρια χρόνια πριν, ο βυθός της περιοχής, όπου μετά από 55 εκατομμύρια χρόνια θα εμφανιζόταν το νησί μας, "έβραζε" από τη λάβα υποθαλάσσιων ηφαιστείων.\nΗ παρουσία τους μπορεί να είναι γνωστή στους ειδικούς, όμως για τους περισσότερους από μας μοιάζει με μια απρόσμενη ανακάλυψη, σαν εκείνη των "σκουριασμένων" κατακόκκινων βράχων της Βιάννου και της ευρύτερης περιοχής και των αντίστοιχων πράσινων σε άλλα σημεία της Κρήτης, που όσο και αν ακούγεται απίστευτο είναι ό,τι απέμεινε από εκείνες τις αρχέγονες ηφαιστειακές εκρήξεις. Πρόκειται για μια ιδιαίτερη περίπτωση στη γεωλογία της περιοχής, όπως μας εξήγησε ο γεωλόγος του Μουσείου Φυσικής Ιστορίας του Πανεπιστημίου Κρήτης δρ. Χαράλαμπος Φασουλάς.\nΤα ηφαίστεια εκείνα από τα βάθη της γεωλογικής ιστορίας ήταν αντίστοιχα με αυτά που βρίσκονται στη Μέση και Εγγύς Ανατολή, τη Σαουδική Αραβία, την Ερυθρά Θάλασσα και τον κόλπο του Άντεν, και φτάνουν ως την Αφρική. Σχηματίστηκαν μέσα στη θάλασσα και η απόδειξη της παρουσίας τους είναι τα πετρώματα που συναντά κανείς σε πολλές γωνιές της Κρήτης σήμερα, με τις απαραίτητες φυσικά μεταβολές που υπέστησαν στο διάβα εκατομμυρίων χρόνων.\nΣύμφωνα με το γνωστό γεωλόγο του ΜΦΙΚ, η λάβα που ξεχυνόταν από τα σωθικά της γης με το που έφτανε στην επιφάνεια πάγωνε λόγω του ψυχρού θαλασσινού νερού, με αποτέλεσμα να δημιουργεί σφαίρες.\nΤα παγωμένα εξωτερικά στρώματα άνοιγαν ή "έσκαγαν" υπό την πίεση του υπέρπυρου υλικού που υπήρχε στο εσωτερικό τους, σχηματίζοντας νέες σφαίρες που εναποτίθονταν η μία στην άλλη, σχηματίζοντας "μαξιλαροειδείς στρώσεις" ή πολύ απλουστευμένα "φούσκες" πάνω στις "φούσκες".\nΗ φύση, σε ρόλο καλλιτέχνη, ανέλαβε να ολοκληρώσει το "έργο" της με τη βοήθεια μικροοργανισμών αντίστοιχων με το πλαγκτόν, που επικάθονταν πάνω στα πετρώματα ιζημάτων, όπως λάσπη, και άλλων οργανισμών που αποσυνθέτονταν, αφήνοντας τα κελύφη τους πάνω στην παγωμένη λάβα. Καθώς τα πετρώματα αυτά ήταν εκτεθειμένα στις ατμοσφαιρικές συνθήκες, οξειδώνονταν, δηλαδή σκούριαζαν, με αποτέλεσμα να αποκτήσουν αυτό το κόκκινο χρώμα. Και όταν άρχισαν να σχηματίζονται τα βουνά της Κρήτης μετά φυσικά τη "γέννηση" του νησιού μας, πριν από 25 εκατομμύρια χρόνια, μαζί με την Πίνδο και την Πελοπόννησο, τα πετρώματα αυτά ανυψώθηκαν και έφτασαν στο υψόμετρο που βρίσκονται σήμερα. Παρόμοια με τους κόκκινους αυτούς βασάλτες της Βιάννου και της ευρύτερης περιοχής είναι εκείνα που συναντιόνται στο Γαϊδουρονήσι και τα νότια των Αστερουσίων.\nΑντίστοιχη διαδικασία είναι αυτή που δημιούργησε τα πράσινα πετρώματα που κυριαρχούν στο τοπίο στο Μαλεβίζι, το Σπήλι, τις Γωνιές και τα δυτικά Αστερούσια.\nΗ διαφορά έγκειται στο υλικό - καθώς δεν πρόκειται για απομεινάρια λάβας, αλλά για το υλικό που υπήρχε κάτω από αυτήν, ιζήματα και λάσπη του βυθού - και στο χρόνο, καθώς δημιουργήθηκαν πριν από 140 εκατομμύρια χρόνια και σε πολύ μεγαλύτερα θαλάσσια βάθη. Τα πετρώματα αυτά, σύμφωνα με τον κ. Φασουλά, ονομάζονται "σερπεντίτες" και ήταν διάσημα από την αρχαιότητα, καθώς από αυτό το ορυκτό έχει κατασκευαστεί το φημισμένο μινωικό ρυτό του ταύρου από τη Ζάκρο.\nΗ Κρήτη δεν ήταν πάντα αυτή που γνωρίζουμε σήμερα. Η εμφάνισή της είναι σχετικά πρόσφατη, σύμφωνα με το... γεωλογικό "ρολόι" στην περιοχή. Πριν από 80 εκατομμύρια χρόνια, η ίδια η Ελλάδα ήταν μια μακρινή ανάμνηση από το... μέλλον, καθώς υπήρχε μόνο η οροσειρά της Ροδόπης. Πριν από 40 εκατομμύρια χρόνια εμφανίστηκαν οι Κυκλάδες, ο Όλυμπος και η κεντρική Μακεδονία. Η Κρήτη είναι σχετικά νεαρή σε ηλικία, καθώς αναδύθηκε πριν από 25 εκατομμύρια χρόνια, μαζί με την οροσειρά της Πίνδου και την Πελοπόννησο.


Τον έρωτα τον μετράς, αναμονής και προσμονής γωνία - LoveLetters\nHome Σχεσεις Τον έρωτα τον μετράς, αναμονής και προσμονής γωνία\nNow reading: Τον έρωτα τον μετράς, αναμονής και προσμονής γωνία\nΟ έρωτας χρόνια λένε δεν κοιτά… Κοιτάει, όμως, τα χρόνια που ξόδεψες εξαιτίας του. Για την ακρίβεια κοιτάει πόσο καιρό ξόδεψες να κάνεις υπομονή και να προσμένεις… Να προσμένεις ένα χάδι, ένα φιλί, μια αγκαλιά, μια συγγνώμη. Να προσμένεις όσα ονειρεύτηκες και ήλπιζες και τα οποία ποτέ δεν ήρθαν.\nΚι όσο ο καιρός περνάει και αυτά δεν έρχονται τόσο πεισμώνεις, σφίγγεις τα δόντια και προσπαθείς, και περιμένεις στωικά όλα να φτιάξουν, όλα να γίνουν ως όφειλαν να είναι. Περιμένεις να χορτάσεις αγάπη και να σταματήσεις να δέχεσαι τα ξεροκόμματα και τα ψίχουλα αυτής που τόσο δύσκολα σου προφέρει το υποκείμενο του έρωτά σου… Περιμένεις… Και δεν γίνεται τίποτα.\nΚι εκεί είναι η λεπτή κλωστή που δε θες να την κόψεις κι όλο την βλέπεις να εμφανίζεται μπροστά σου. Είναι το όριο που δεν θες να περάσεις μεταξύ έρωτα και απωθημένου. Γιατί όσο δεν σου δημιουργούνται απωθημένα, μπορεί και να γλυτώσεις από τον έρωτα, από έναν τέτοιο έρωτα που σε στιγματίζει και σε πληγώνει. Αν, ωστόσο, ξεπεράσεις το όριο, τότε, λυπάμαι, φίλε μου, αλλά από τα απωθημένα του δεν γλίτωσε κανείς…. Τον στοιχειώνουν και δεν τον αφήνουν ποτέ να ησυχάσει. Και για να πάει τότε μπροστά πρέπει να θάψει πολλά κομμάτια του εαυτού του.\nΑλλά εμείς μιλούσαμε για τον έρωτα… Τον ανεκπλήρωτο λόγω της απύθμενης αγάπης σου για τον άλλον και των ορίων που σου επιβάλλει να βάλεις σε αυτόν. Όρια στον έρωτα… Ακούγεται τουλάχιστον γελοίο και παράλογο.\nΏσπου μία μέρα, ξυπνάς από το λήθαργο και συνειδητοποιείς ότι ο έρωτας σου πέρασε, ή μάλλον ότι πλέον δεν νιώθεις το ίδιο, «ξενέρωσες» που λένε. Και είσαι έτοιμος να προχωρήσεις μπροστά, να βρεις κάτι καινούριο να ασχοληθείς και να ερωτευτείς. Μια μέρα…\nΚαι τι κάνεις τότε; Πώς αναπληρώνεις όλα τα χαμένα βράδια σου; Πώς ξεπερνάς όλα αυτά που υπέστης εξαιτίας του; Πως μπορείς να ξεχάσεις τον πόνο που ένιωσες;\nΈνα θα σου πω… δεν ξεχνάς και δεν αφήνεις τίποτα πίσω. Απλά κλείνεις και θάβεις σε κουτάκια τα όσα έγιναν βαθιά μέσα σου. Και ξεχνάς, ή μάλλον κάνεις πως τα ξεχνάς για να πας μπροστά, για να πας κάπου αλλού. Κι όσο δεν τα πειράζεις και τα αφήνεις εκεί θαμμένα το καταφέρνεις.\nΚαι κάποια μέρα θα αρχίσεις να γελάς και πάλι. Από μέσα σου, απ’ την καρδιά σου. Και δεν θα σε νοιάζει για τίποτε, ούτε καν για τον χαμένο χρόνο σου. Κέρδος θα το θεωρείς κι αυτό. Όπως και το ότι πλέον βρήκες τον εαυτό σου. Γιατί τότε απλά θα έχεις καταφέρει να κερδίσεις – όχι τον έρωτα, προς Θεού!! αυτόν δεν τον κέρδισε ποτέ κανείς! Θα έχεις καταφέρει να κερδίσεις πίσω τον ίδιο σου τον εαυτό! Και γελώντας πια θα πας μπροστά.


Το μάρκετινγκ επιβάλλει την αφαίρεση του σταυρού από το σήμα της Ρεάλ - Express.gr\nΠαρασκευή, 19 Απριλίου 2019, 17:45:58\nΒρίσκεστε εδώ: Αρχική ΕΙΔΗΣΕΙΣ Αθλητικά Το μάρκετινγκ επιβάλλει την αφαίρεση του σταυρού από το σήμα της Ρεάλ\nΤο μάρκετινγκ επιβάλλει την αφαίρεση του σταυρού από το σήμα της Ρεάλ\nΤο μάρκετινγκ υπαγορεύει τους κανόνες του παιχνιδιού στην παγκόσμια ποδοσφαιρική σκηνή. Μία ακόμα τρανταχτή επιβεβαίωση, φτάνει από την Ισπανία, με την εξέταση της Ρεάλ Μαδρίτης να αφαιρέσει τον χριστιανικό σταυρό από το στέμμα στο σήμα της, προοπτική που έχει προκαλέσει αναστάτωση και πολλές συζητήσεις στην χώρα της Ιβηρικής, αλλά και γενικότερα στον κόσμο.\nΜία κίνηση για να εξυπηρετήσει τη θέληση στην αγορά της Μέσης Ανατολής. Η διάσημη ισπανική ομάδα, από την εποχή του Φιλίππου Β` υπερηφανεύεται για την «καθολική» της ύπαρξη. Από το 1920 ένας μικρός σταυρός βρίσκεται πάνω στο ισπανικό στέμμα και αφαιρέθηκε μόνο μεταξύ 1931 και 1940. Η ?λεπτομέρεια αυτή όμως τώρα φαίνεται πως θα αλλάξει, προσφέροντας άφθονο υλικό για συζήτηση.\nΗ σκέψη της κατάργησης της θρησκευτικής εικόνας από το σήμα της, προκειμένου να αποφευχθούν παρεξηγήσεις σε εδάφη που δεν υποστηρίζουν τον χριστιανισμό, συνδέεται με μια περιφερειακή συμφωνία, αξίας 50 εκατ ευρώ με την εταιρεία ενδυμάτων των ΗΑΕ, Marka, η οποία θα έχει τα αποκλειστικά δικαιώματα κατασκευής και πώλησης των προϊόντων του αθλητικού ομίλου στα Ηνωμένα Αραβικά Εμιράτα, τη Σαουδική Αραβία, το Κουβέιτ, το Κατάρ, το Μπαχρέιν και το Ομάν.\nΜιλώντας στο Reuters, ο αντιπρόεδρος της Marca, Χάλεντ αλ-Μειρί, εξήγησε ότι η εταιρεία πρέπει «να είναι προσεκτική, επειδή στην περιοχή του Κόλπου υπάρχει έντονη ευαισθησία για τα προϊόντα που αποτυπώνονται με σταυρό. Οι πωλήσεις των προϊόντων θα ξεκινήσουν τον Μάρτιο και θα ήταν καλό, να είναι όλα έτοιμα. Ο επανασχεδιασμός του σήματος απαιτεί μικρές αλλαγές, ουσιαστικά μόνον την αφαίρεση του σταυρού από το στέμμα».\nΒέβαια δεν είναι η πρώτη φορά που η Ρεάλ Μαδρίτης θα πάρει μία τέτοια απόφαση. Στο παρελθόν είχε αφαιρέσει το σύμβολο για τη χρήση του εμπορικού σήματος σε θέρετρα και τις τράπεζες στα Ηνωμένα Αραβικά Εμιράτα.\nΤο 2014 η Ρεάλ Μαδρίτης στη σύμβαση με την Εθνική Τράπεζα του Αμπού Ντάμπι εμφάνισε στις πιστωτικές κάρτες, το λογότυπο του συλλόγου χωρίς σταυρό. Τότε ο πρόεδρος του συλλόγου Φλορεντίνο Πέρεθ, δήλωνε: «Ξέρω ότι οι άνθρωποι απολαμβάνουν εκεί κάθε παιχνίδι με έναν πολύ μοναδικό τρόπο. Ο σύλλογός μας κυριαρχεί ολοένα και περισσότερο στα ΗΑΕ. Η συμφωνία αυτή θα βοηθήσει το σύλλογό μας να κατακτήσει την καρδιά των Αράβων οπαδών του ποδοσφαίρου». Από τότε πάντως οι φίλοι της Ρεάλ Μαδρίτης στην Ισπανία, έσπευσαν δυναμικά να εκφράσουν την αντίθεσή τους στην παρέμβαση.\nΚαι φυσικά δεν είναι η μόνη. Προφανώς, η ασιατική αγορά προσελκύει όλα τα ποδοσφαιρικά σωματεία, όχι μόνο την Ρεάλ Μαδρίτης. Όπως θυμίζει χαρακτηριστικά το AsiaNews, «ακόμη και η Μπαρτσελόνα είχε καταργήσει το σταυρό του Αγίου Γεωργίου από το σήμα της για να πουλήσει περισσότερες φανέλες σε μουσουλμανικές χώρες, αλλά και η Παρί Σεν Ζερμέν, η γαλλική ομάδα που ανήκει στη βασιλική οικογένεια του Κατάρ, έχει επίσης αλλάξει το σήμα της, αφαιρώντας την άσπρη κούνια, η οποία αναπαριστά την βασιλική κούνια του εμβλήματος της πόλης του Σεν-Ζερμέν όπου γεννήθηκε ο Λουδοβίκος ΙΔ΄, που θεωρείται προσβλητικό στον αραβικό κόσμο».


Ηλεία: Στην Αρετή “αποκαλύπτονται” τα ναρκωτικά - Pelop.gr\nΗλεία: Στην Αρετή “αποκαλύπτονται” τα ναρκωτικά\nΈνα από τα πιο γνωστά σημεία ελέγχου των Αστυνομικών Αρχών στην Ηλεία, είναι αυτό της διασταύρωσης Αρετής. Εκεί έχουν αποκαλυφθεί δεκάδες υποθέσεις ναρκωτικών τα τελευταία χρόνια, αλλά και άλλων παραβατικών πράξεων. Τις τελευταίες ημέρες οι άνδρες της Ομάδας Πρόληψης και Καταστολής Εγκλήματος της Διεύθυνσης Αστυνομίας Ηλείας, μέσα από τους ελέγχους τους έχουν αποκαλύψει σημαντικές περιπτώσεις. Πριν λίγες ημέρες ήταν μια σημαντική ποσότητα κοκαΐνης που είχε αγοραστή από το δράστη στην Ζάκυνθο και είχε προορισμό για διάθεση στην Αθήνα. Προχθές αποκαλύφθηκε ακόμα μια υπόθεση. Αυτή δύο ατόμων που ερχόντουσαν για εργασία στην Ηλεία, αλλά και συνελήφθησαν και η εργασία για την οποία ερχόντουσαν στο νομό, ματαιώθηκε, με αποτέλεσμα να πάρουν και άλλους "στο λαιμό" τους.\nΙδιαίτερα τις τελευταίες ημέρες έχουν εντοπιστεί και συλληφθεί στο συγκεκριμένο σημείο της ΕΟ Πατρών Πύργου, αρκετά άτομα κυρίως για περιπτώσεις ναρκωτικών, ενώ οι άνδρες της ΟΠΚΕ, πέρα από τους ελέγχους αυτούς στο πλαίσιο της προανάκρισης σε αρκετές περιπτώσεις έχουν προχωρήσει και σε ελέγχους σε άλλα σημεία - όπου μπορεί να οδηγεί μια υπόθεση - προκειμένου να εντοπίσουν δράστες και ποσότητες.


Μέλισσες - Eklekton\nΤο μέλι και η διατροφική του αξία είναι γνωστή από τα πανάρχαια χρόνια. Οι αρχαίοι πληθυσμοί είχαν το μέλι ως βασικό συστατικό τόσο στη διατροφή τους όσο και σε φαρμακευτικά σκευάσματα.\nΣύμφωνα με τη μυθολογία το νέκταρ αποτελούσε τη βασική τροφή των Θεών του Ολύμπου. Ο Δίας ανατράφηκε με μέλι και γάλα από τη νύμφη μέλισσα.\nΣτην αρχαιότητα οι έφηβοι Σπαρτιάτες στο τελικό στάδιο της εκπαίδευσής τους αποσύρονταν στον Ταΰγετο για τον λεγόμενο μήνα του μέλιτος. Εκεί για να φτάσουν το σώμα τους στο μέγιστο της δύναμής του, τρέφονταν αποκλειστικά με μέλι.\nΣτο βιβλίο της ζωής των αρχαίων Ινδών αναφέρεται το μέλι ως ένα από τα βασικά συστατικά της καθημερινής διατροφής για την παράταση της ζωής.\nΟ Αριστοτέλης επίσης πίστευε ότι το μέλι παρατείνει τη ζωή και ο Ιπποκράτης το συνιστούσε για τη θεραπεία πολλών ασθενειών.\nΗ μέλισσα θεωρείται από τους παλαιότερους κατοίκους της Γης, καθώς ζει τουλάχιστον εδώ και 15 εκατομμύρια χρόνια.\nΟ μέσος όρος ζωής της βασίλισσας κυμαίνεται μεταξύ 2 – 5 χρόνια, ενώ η διάρκεια ζωής της εργάτριας είναι 35-45 ημέρες. Η βασίλισσα θα βγει από την κυψέλη μόνο μία φορά για να ζευγαρώσει περίπου με 15 – 20 κηφήνες, το σπέρμα των οποίων διατηρείται για όλη της τη ζωή. Από εκείνη τη στιγμή δεν ξαναζευγαρώνει ποτέ! Την άνοιξη η βασίλισσα γεννά 1500 – 3000 αυγά την ημέρα.\nΜια μέλισσα κατά τη διάρκεια της ζωής της θα συλλέξει λιγότερο από ¼ του κουταλιού του γλυκού μέλι. Για να παραχθεί 1 κιλό μέλι χρειάζεται να εργαστούνε 1000 – 2000 μέλισσες και η μέλισσα θα χρειαστεί νε επισκεφθεί περίπου 2 εκατομμύρια λουλούδια και να διανύσει 89 χλμ πτήσης.\nΗ ταχύτητα πτήσης της μέλισσας είναι περίπου 30 χιλιόμετρα την ώρα.\nΜια μέλισσα θα μπορούσε να κάνει το γύρω της Γης με την ενέργεια 28 γραμμαρίων μελιού.\nΠόσο σημαντικό είναι το μέλι για τις ίδιες τις μέλισσες!\nΗ Μέλισσα και η σπουδαιότητά της


Επιτραπέζιος Ανεμιστήρας Tayfan Black 'N' White\nΚωδικός Προϊόντος: PEA3564\nΠρακτικός αθόρυβος επιτραπέζιος ανεμιστήρας Tayfan.\nΔροσιστείτε με τον πρακτικό επιτραπέζιο ανεμιστήρα που διαθέτει 4 φαρδιά ευέλικτα πτερύγια για περισσότερο αέρα, αλλά χωρίς το κίνδυνο να τραυματιστείτε σε περίπτωση που ακουμπήσετε τον έλικα που είναι φτιαγμένος από σιλικόνη.\nΛειτουργεί αθόρυβα και τοποθετείται σε κάθε επίπεδη επιφάνεια .\nΔιαστάσεις: 25 εκ. (διάμετρος) x 12 εκ. (βάθος)\nΑθόρυβη απόδοση 250 m³/h\nΕΙΔΟΠΟΙΗΣΕ ΜΕ - Επιτραπέζιος Ανεμιστήρας Tayfan Black 'N' White


Εξοικονόμησε χώρο στο μπάνιο σου, φτιάχνοντας μόνη σου κουτιά αποθήκευσης - Queen.gr\nΗ εξοικονόμηση χώρου σε ένα σπίτι είναι το «άλφα» και το «ωμέγα» και αυτό που χρειάζεται η καθεμία από εμάς. Γι’ αυτό και ψάχνουμε συνεχώς τρόπους με τους οποίους μπορούμε να έχουμε όλα τα πράγματά μας συμμαζεμένα όμορφα σε μία γωνία, αφήνοντας αρκετό χώρο ελεύθερο.\nΣυνήθως ένα μεγάλο πρόβλημα το αντιμετωπίζουμε είτε στην κρεβατοκάμαρα, είτε στο μπάνιο, όταν είναι πολύ μικρά και δεν ξέρεις που να βάλεις τα διάφορα μικροαντικείμενα. Βρήκαμε όμως τη λύση και γι’ αυτή δεν θα χρειαστείς τίποτα παραπάνω από σπάγκο, ένα κοινό χαρτόκουτο και ένα κομμάτι υφάσματος.\nΈχεις δει σίγουρα που κυκλοφορούν στο εμπόριο κουτιά αποθήκευσης διαφόρων ειδών και μεγεθών. Αντί λοιπόν να κουραστείς με το να ψάξεις να βρεις το ιδανικό για σένα μπορείς να φτιάξεις μόνη σου όσα θέλεις και σε όποιο μέγεθος θέλεις χρησιμοποιώντας μόνο ένα κοινό χαρτόκουτο, ένα ρολό σπάγκο και ένα κομμάτι ύφασμα.\nΒρες το χαρτόκουτο που θέλεις και κόψε τα περιττά κομμάτια όπως στη φωτογραφία παρακάτω.\nΣτη συνέχεια πάρε το ρολό με τον σπάγκο και ξεκίνα να τον τυλίγεις γύρω από το κουτί, μέχρι να φτάσεις στην κορυφή (κόλλησε την άκρη με μία ισχυρή κόλλα). Μόλις είναι έτοιμο πάρε το ύφασμα που αγόρασες ή που είχες ήδη σπίτι σου και τοποθέτησε το μέσα στο κουτί σου, έτσι ώστε να το καλύψεις.\nΗ κατασκευή σου είναι έτοιμη και μπορείς να τη χρησιμοποιήσεις βάζοντας μέσα τα αντικείμενα που εσύ θέλεις.


Ο ΕΣΤΑΥΡΩΜΕΝΟΣ: Εορτάστηκε κι εφέτος με κατάνυξη, η μνήμη του Αγίου Λουκά, Προστάτη των μελών του "ΕΣΤΑΥΡΩΜΕΝΟΥ".\nΕορτάστηκε κι εφέτος με κατάνυξη, η μνήμη του Αγίου Λουκά, Προστάτη των μελών του "ΕΣΤΑΥΡΩΜΕΝΟΥ".\nΜέσα σε μια ατμόσφαιρα κατάνυξης και χαράς, εορτάστηκε κι εφέτος η μνήμη του Αγίου Λουκά, Αρχιεπισκόπους Συμφερουπόλεως και Κριμαίας, από το Σύλλογο Συμπαράστασης Κρατουμένων Βόλου ο "ΕΣΤΑΥΡΩΜΕΝΟΣ". Το απόγευμα της παραμονής, τελέστηκε στην αυλή του Κέντρου Διαχείρισης Ανθρωπιστικής Βοήθειας (ΚΕ.Δ.Α.Β), της Ιεράς Μητροπόλεως Δημητριάδος (Θουκυδίδου 10, στο Βόλο) -παράρτημα του "ΕΣΤΑΥΡΩΜΕΝΟΥ- " ο πανηγυρικός Εσπερινός με αρτοκλασία και θείο κήρυγμα από τον π. Θεόδωρο, τον Πρόεδρο του Συλλόγου. Συμμετείχαν 30 ενεργά μέλη του "Ε" και ολίγοι εθελοντές του ΚΕ.Δ.Α.Β., λόγω απαγορεύσεως των πολυπληθών συνάξεων.\nΜετά τον Εσπερινό, πραγματοποιήθηκαν με επιτυχία: οι εργασίες της Ετήσιας Γενικής Συνέλευσης του Συλλόγου και οι εκλογές για την ανάδειξη του νέου Διοικητικού Συμβουλίου και της Εξελεγκτικής Επιτροπής. Τα αποτελέσματα των εκλογών θα ανακοινωθούν επισήμως σε λίγες ημέρες.\nΑνήμερα της εορτής (11/06), τελέστηκε πανηγυρική Θ. Λειτουργία στον Μητροπολιτικό Ναό Αγίου Νικολάου Βόλου, με λειτουργούς; τον πρωτοπρ. π. Θεόδωρο και τον πρεσβύτερο π. Γαβριήλ. Προ της απολύσεως τελέστηκε Ιερό Μνημόσυνο υπέρ αναπαύσεως των αειμνήστων μελών, συνεργατών, εθελοντών, δωρητών και συνδρομητών του "ΕΣΤΑΥΡΩΜΕΝΟΥ".\nΤο απόγευμα, προ του εσπερινού, τελέστηκε στον Μητροπολιτικό Ιερό Ναό Αγίου Νικολάου Βόλου, η Ιερά Παράκληση στον Άγιο.


Έφη Αχτσιόγλου: Κατά παραγγελία δημοσιεύματα «πλυντήρια» δεν μπορούν να κάνουν το μαύρο-άσπρο\nΑσθενής σεισμική δόνηση μεγέθους 3,6 της κλίμακας Ρίχτερ σημειώθηκε στις...\nΣάββατο, 17 Αύγουστος 2019 20:45\n«Με σημερινό της πρωτοσέλιδο δημοσίευμα η εφημερίδα "Βραδυνή της Κυριακής" επιχειρεί να διαστρεβλώσει τη ρύθμιση για την ειδική αιτιολόγηση των απολύσεων που η κυβέρνηση του ΣΥΡΙΖΑ είχε νομοθετήσει και η κυβέρνηση της Νέας Δημοκρατίας κατήργησε εν κρυπτώ κατά παράβαση κάθε κοινοβουλευτικής διαδικασίας» σημειώνει σε ανακοίνωσης της η κ. Αχτσιόγλου.\nΠροσθέτει δε ότι «ο βάσιμος λόγος απόλυσης είναι αρχή του Ευρωπαϊκού Κοινωνικού Χάρτη. "Παγκόσμια πρωτοτυπία" λοιπόν και "έκτρωμα Αχτσιόγλου" είναι προφανώς για την εφημερίδα και τον κ. Βρούτση τα οριζόμενα στον Ευρωπαϊκό Κοινωνικό Χάρτη, δηλαδή το ευρωπαϊκό κεκτημένο στα εργασιακά δικαιώματα. "Φακέλωμα" του εργαζόμενου για την εφημερίδα και τον κ. Βρούτση είναι προφανώς η προστασία του από πρακτικές εργοδοτικής αυθαιρεσίας».\n«Όσα δημοσιεύματα "πλυντήρια" κατά παραγγελία και αν στηθούν δεν μπορούν να κάνουν το μαύρο-άσπρο. Η κυβέρνηση του κ. Μητσοτάκη καταργεί μέτρα προστασίας των εργαζομένων και αποδεικνύει ποια είναι η "κανονικότητα" που οραματίζεται για τους εργαζόμενους της χώρας» καταλήγει η κα Αχτσιογλου.\nΠερισσότερα στην κατηγορία αυτή: « Βλαντιμίρ Πούτιν: Τα 20 χρόνια που άλλαξαν μια για πάντα τη Ρωσία ΣΥΡΙΖΑ: «Η συμφωνία των Πρεσπών στην πράξη - Επιβεβαίωση της ελληνικότητας της αρχαίας Μακεδονίας» »\nΣελίδα : HomeΠΟΛΙΤΙΚΗΈφη Αχτσιόγλου: Κατά παραγγελία δημοσιεύματα «πλυντήρια» δεν μπορούν να κάνουν το μαύρο-άσπρο Αρχή της σελίδας


Κωνσταντίνα Κούνεβα: «Προτεραιότητα έχουν οι άνθρωποι... Ποιος έχει δίλημμα σ’ αυτό;» - Δρόμος της Αριστεράς\nΑρχική πολιτική Κωνσταντίνα Κούνεβα: «Προτεραιότητα έχουν οι άνθρωποι… Ποιος έχει δίλημμα σ’ αυτό;»\nΕκτιμώντας θετικά τα πρώτα δείγματα γραφής της νέας κυβέρνησης στην Ελλάδα, η ευρωβουλευτής Κωνσταντίνα Κούνεβα μιλά στον Δρόμο για τις προτεραιότητες με τις οποίες πρέπει να συνεχίσει η κυβέρνηση. Στη συνέντευξη που μας παραχώρησε κάνει επίσης λόγο για το γεγονός ότι σχεδόν κανένας ηγέτης στην Ε.Ε. δεν θέλει να πετύχει το πολιτικό πείραμα που ξεκίνησε με την αριστερή κυβέρνηση στην Ελλάδα. Ακόμη μιλά για την εμπειρία της στο Ευρωκοινοβούλιο, το έλλειμμα δημοκρατίας στην Ε.Ε., αλλά και για τις ελληνορωσικές σχέσεις.\nΗ κυβέρνηση έχει συμπληρώσει πάνω από δυο μήνες διακυβέρνησης. Τη μεγαλύτερη ενέργειά της την απορροφά η διαπραγμάτευση με τους εταίρους. Ωστόσο, ήδη έχει προωθήσει και τα πρώτα νομοσχέδια. Πώς βλέπετε τον μέχρι τώρα απολογισμό;\nΑυτό που λέτε, ο χρόνος και ο κόπος που απορροφά η διαπραγμάτευση με τους εταίρους, μαζί και τα άδεια ταμεία, είναι αλήθεια μεγάλο πρόβλημα. Το έχω διαπιστώσει κι εγώ από τις συζητήσεις με υπουργούς και στελέχη της κυβέρνησης. Η τακτική των εταίρων δίνει μερικές φορές την εντύπωση ότι έχει σκοπό ακριβώς αυτό, να εμποδίσει την κυβέρνηση να εφαρμόσει το πρόγραμμά της. Αλλά, παρ’ όλα αυτά, τα πρώτα νομοσχέδια που ήρθαν και ψηφίστηκαν στη Βουλή δείχνουν ότι, παρά τις δυσκολίες, το πρόγραμμα του ΣΥΡΙΖΑ μπαίνει σε εφαρμογή. Ο κόσμος έχει ανάγκη να διατηρήσει την ελπίδα. Με σύνθημα την ελπίδα, άλλωστε, κέρδισε ο ΣΥΡΙΖΑ.\nΜε ποιες προτεραιότητες, πιστεύετε, πρέπει να συνεχίσει η κυβέρνηση;\nΕγώ δεν μπορώ να μιλήσω εφ’ όλης της ύλης ούτε να υποκαταστήσω τη δουλειά της κυβέρνησης. Από τη σκοπιά των ζητημάτων που παρακολουθώ και εγώ ως ευρωβουλευτής θα υπογραμμίσω μερικές άμεσες ανάγκες: Πρώτον, επείγει γρήγορα να αποκατασταθεί το θεσμικό πλαίσιο για τις εργασιακές σχέσεις και τις συμβάσεις. Να ξέρει ο εργαζόμενος ποια είναι η νομιμότητα πάνω στην οποία πατάει για να απαιτεί από τον εργοδότη ό,τι δικαιούται. Δεύτερον, υπάρχει τεράστιο πρόβλημα με την απλήρωτη και την αδήλωτη εργασία. Πάνω από 1 εκατομμύριο εργαζόμενοι είναι απλήρωτοι για μήνες και εκατοντάδες χιλιάδες δουλεύουν ή εντελώς ανασφάλιστοι ή με συμβάσεις που κρύβουν πόσα πραγματικά παίρνουν ή πόσες ώρες δουλεύουν. Χρειάζεται να ενισχυθούν οι ελεγκτικοί μηχανισμοί, να μπουν στη ζούγκλα που έχει γίνει η αγορά εργασίας. Τρίτον, η ανεργία. Ας μην έχουμε αυταπάτες, τα χρήματα που διαθέτει το ΕΣΠΑ είναι ψίχουλα μπροστά στις ανάγκες. Πρέπει να διεκδικήσουμε έκτακτους πόρους από την Ε.Ε. Είναι αδύνατο να έχουμε ανάπτυξη όταν το ένα τέταρτο του πληθυσμού μένει άνεργο. Τέταρτο, υπάρχει το θέμα της αναπηρίας. Περίπου ένα εκατομμύριο συμπολίτες μας ταλαιπωρούνται και ζουν σε συνθήκες αποκλεισμού λόγω κάποιας αναπηρίας ή αθεράπευτης ασθένειας. Πρέπει να εξετάσουμε και να προωθήσουμε μια μεγάλη μεταρρύθμιση στο θέμα αυτό, μια άλλη πολιτική για την αναπηρία που να εντάσσει τον ανάπηρο, κι όχι να τον κλείνει στο σπίτι ή στα ιδρύματα με ένα μικρό επίδομα.\nΟ ΣΥΡΙΖΑ, προεκλογικά, έδινε την εντύπωση ότι η εκλογική νίκη του θα είχε τόση επίδραση στην Ευρώπη, ώστε θα διευκόλυνε αρκετά τη διαπραγμάτευση με τους εταίρους. Αυτό δεν επιβεβαιώνεται, φυσικά. Το αντίθετο μάλιστα. Πού πιστεύετε ότι οφείλεται η τόσο σκληρή στάση των εταίρων;\nΝομίζω ότι είναι ξεκάθαρο πια. Ανεξάρτητα από το γεγονός ότι αρκετοί συντηρητικοί ηγέτες στην Ευρώπη θέλουν κάποιον συμβιβασμό με την κυβέρνηση γιατί φοβούνται τις επιπτώσεις στην Ευρωζώνη, σχεδόν κανείς τους δεν θέλει να πετύχει το πολιτικό πείραμα με την κυβέρνηση ΣΥΡΙΖΑ στην Ελλάδα. Γιατί φοβούνται ότι αυτό μπορεί να στείλει τους ψηφοφόρους τους σε άλλες κατευθύνσεις. Ιδιαίτερα στις χώρες που έχουν μια ισχυρή Αριστερά, όπως στην Ισπανία. Όλοι καταλαβαίνουν γιατί ο Ραχόι εμφανίζεται συχνά πιο σκληρός απέναντι στην Ελλάδα, ακόμη και από τη γερμανική κυβέρνηση.\nΣυνολικά, κι επειδή υπάρχουν πολλές εκλογικές αναμετρήσεις φέτος σε χώρες της Ε.Ε., πιστεύετε ότι στους επόμενους μήνες θα προκύψουν καινούργιοι, πιο ευνοϊκοί συσχετισμοί στην Ευρώπη;\nΣίγουρα θα προκύψουν καινούργιοι συσχετισμοί, αλλά δεν είναι σίγουρο ότι θα είναι ευνοϊκοί. Δυστυχώς, οι συντηρητικές και οι σοσιαλδημοκρατικές κυβερνήσεις έχουν παραπλανήσει τόσο πολύ τους πολίτες στα χρόνια της κρίσης, ώστε υπάρχει πολλή σύγχυση. Η δυσφορία των πολιτών απέναντι στη λιτότητα δεν πάει αυτόματα προς τα αριστερά. Είδαμε στη Γαλλία τι έγινε, στις περιφερειακές εκλογές. Μπορεί η Λεπέν να έμεινε στην τρίτη θέση, αλλά συνολικά οι πολίτες στράφηκαν πιο δεξιά. Οι μεγάλες ελπίδες στρέφονται τώρα στην Ισπανία, με τους Podemos και στην Ιρλανδία, με το Sinn Fein. Αλλά, θα δείτε, θα τους πολεμήσουν σκληρά, ίσως και βρόμικα.\nΕσείς, ως ευρωβουλευτής, μέσα στο Ευρωπαϊκό Κοινοβούλιο, διαπιστώνετε αλλαγή στη στάση των συναδέλφων σας από άλλες χώρες και άλλες πολιτικές ομάδες; Ή στη στάση της Κομισιόν, όταν την καλείτε να απαντήσει στα ερωτήματά σας;\nΜπορώ να πω ότι διαπιστώνουμε ένα κλίμα συμπάθειας και διάθεση συνεργασίας από ορισμένους σοσιαλδημοκράτες και από τους Πράσινους. Αλλά, στις ψηφοφορίες η στάση τους είναι σκληρή, δύσκολα ξεφεύγουν από τις γραμμές των ομάδων τους. Για την Κομισιόν, τι να σας πω. Διαβάστε πώς απαντούν στις ερωτήσεις μας. Τυπικά και υποκριτικά. Όποτε τους ρωτάμε για τις παραβιάσεις του Ευρωπαϊκού Χάρτη Δικαιωμάτων μέσω των μνημονίων και των μέτρων που επιβάλλει στην Ελλάδα η ίδια η Κομισιόν, μας απαντούν ότι η τήρηση των δικαιωμάτων είναι εθνική υπόθεση. Δεν είναι θέατρο αυτό;\nΤο Ευρωκοινοβούλιο είναι το μόνο δημοκρατικά εκλεγμένο όργανο στην Ευρωπαϊκή Ένωση. Με βάση τη μέχρι στιγμής εμπειρία σας πιστεύετε ότι μπορεί να παίξει αποφασιστικό ρόλο; Μπορεί να βοηθήσει στην αλλαγή της αρχιτεκτονικής της Ευρώπης;\nΤο Ευρωπαϊκό κοινοβούλιο υποτίθεται ότι συναποφασίζει με το Ευρωπαϊκό Συμβούλιο στα περισσότερα θέματα. Όμως, με δεδομένο ότι τρεις ομάδες, το Λαϊκό Κόμμα, οι Σοσιαλιστές και οι Φιλελεύθεροι έχουν μεγάλη πλειοψηφία και στα βασικά θέματα ψηφίζουν σταθερά ό,τι έχουν αποφασίσει ήδη οι ηγέτες, η δημοκρατία στο Ευρωκοινοβούλιο είναι σαν μαγική εικόνα. Κι αυτές οι πολιτικές ομάδες ψηφίζουν σχεδόν πάντα ομόφωνα, χωρίς αποκλίσεις. Παρ’ όλα αυτά, υπάρχουν πολλά πράγματα που μπορεί το Ευρωκοινοβούλιο και οι Επιτροπές να επηρεάσουν θετικά. Για παράδειγμα, κάνουμε μια τεράστια προσπάθεια για μια κοινή πολιτική καταπολέμησης της αδήλωτης εργασίας. Οι συντηρητικοί ευρωβουλευτές αντιδρούν, αλλά σιγά-σιγά χτίζουμε μια πλειοψηφία για να βγει ένα θετικό για τους εργαζόμενους αποτέλεσμα. Αλλά, να μην ξεχνάμε, οι υπόλοιποι ευρωπαϊκοί θεσμοί έχουν μια ανεξέλεγκτη εξουσία. Ιδιαίτερα η Ευρωπαϊκή Κεντρική Τράπεζα. Και στην Ελλάδα έχουμε καταλάβει καλά τι σημαίνει η εξουσία του χρήματος που έχει η ΕΚΤ.\nΗ στάση των δανειστών έχει δημιουργήσει χρηματοδοτική ασφυξία στη χώρα. Υπάρχει ανησυχία ακόμη και για την πληρωμή μισθών και συντάξεων. Κυβερνητικά στελέχη λένε συχνά τις τελευταίες μέρες ότι αν τεθεί δίλημμα, αν θα πληρωθεί το ΔΝΤ ή οι συντάξεις, πρέπει να προτιμηθεί το δεύτερο. Εσείς τι λέτε;\nΛέω κι εγώ το αυτονόητο, αυτό που είπε και ο πρωθυπουργός στην επιστολή του προς τη Μέρκελ, αυτό που θα έπρεπε να πει κάθε κυβέρνηση, ανεξάρτητα από το αν είναι αριστερή ή συντηρητική. Προτεραιότητα έχουν οι άνθρωποι και οι ανάγκες τους. Ποιος έχει δίλημμα σ’ αυτό;\nΣε λίγες μέρες ο πρωθυπουργός πάει στη Μόσχα, για συνάντηση με τον Πούτιν. Τι πρέπει να προσδοκάμε από αυτή τη συνάντηση; Πώς μπορεί να επιδράσει στη στάση των εταίρων;\nΗ επίσκεψη έχει, κατά τη γνώμη μου, διπλή σημασία. Όχι μόνο για την Ελλάδα, αλλά και για όλη την Ευρώπη. Οι ευρωπαϊκές ηγεσίες, μαζί με τους Αμερικανούς, με αφορμή την κρίση στην Ουκρανία, έχουν δημιουργήσει κλίμα αντιρωσικής υστερίας και αναβιώνουν συνθήκες Ψυχρού Πολέμου. Η Ελλάδα έχει κάθε συμφέρον να σταματήσει αυτή η κατάσταση. Να σταματήσουν οι κυρώσεις, που μόνον προβλήματα έχουν προκαλέσει και να ξαναρχίσει ένας ειλικρινής διάλογος ανάμεσα στην Ε.Ε. και τη Ρωσία. Δεν υπάρχει Ευρώπη χωρίς τη Ρωσία, η Ευρώπη ξεκινάει από τον Ατλαντικό και φτάνει στα Ουράλια. Δεν υπάρχει ευρωπαϊκός πολιτισμός χωρίς το ρωσικό πολιτισμό. Είναι αυτοκτονία η Ευρώπη, που έχει γνωρίσει τους πιο καταστροφικούς πολέμους στην Ιστορία, να επιτρέψει να ξανακυλήσουμε στον Ψυχρό Πόλεμο. Μια διαφορετική στάση από την ελληνική κυβέρνηση στο θέμα αυτό μπορεί να βοηθήσει και την Ε.Ε. να βγει από τον φαύλο κύκλο των κυρώσεων, αλλά και την Ελλάδα, που θα έχει έναν ακόμη σύμμαχο.\nΗ κρίση και τα μνημόνια έχουν φέρει την Ελλάδα πολύ κοντά στην κατάσταση που αντιμετωπίζουν οι πιο φτωχές χώρες της Ευρωπαϊκής Ένωσης, όπως ιδιαίτερα η Βουλγαρία και η Ρουμανία. Μπορεί αυτό να βοηθήσει σε συμμαχίες μέσα στην Ευρωπαϊκή Ένωση;\nΗ Βουλγαρία, όπως και η Ρουμανία, έχουν ζήσει καταστάσεις διάλυσης του κοινωνικού κράτους, ακραίας φτώχειας, ανεργίας και μετανάστευσης πολύ πριν εμφανιστεί η κρίση στην Ελλάδα. Αλλά, εκεί η Αριστερά είναι πολύ αδύναμη και το πολιτικό σύστημα είναι ελεγχόμενο από ολιγάρχες και είναι εντελώς απρόθυμο να υπερασπίσει τα λαϊκά στρώματα. Σαν Ευρωπαϊκή Αριστερά κάνουμε προσπάθειες να στηρίξουμε υγιείς, προοδευτικές δυνάμεις που βλέπουν στον ΣΥΡΙΖΑ ένα καλό παράδειγμα πολιτικής αφύπνισης του λαού. Συμβάλλω κι εγώ όσο μπορώ σ’ αυτό. Τις επόμενες μέρες θα βρίσκομαι στη Βουλγαρία, και θα έχω αρκετές συναντήσεις με συνδικάτα, αριστερές οργανώσεις και κοινωνικούς φορείς και θα συμμετάσχω σε εκδηλώσεις που οργανώνονται, για το TTIP και άλλα θέματα. Νομίζω ότι θα βγει κάτι καλό απ’ όλα αυτά.


Λογοτεχνικό περιβόλι!: Σαν Σήμερα 27 Σεπτεμβρίου – Λογοτεχνικό περιβόλι.\n1941 - Ιδρύεται στην Αθήνα το Εθνικό Απελευθερωτικό Μέτωπο (ΕΑΜ), με πρωτοβουλία του ΚΚΕ. Το ΕΑΜ θα εξελιχθεί στη μεγαλύτερη Ελληνική αντιστασιακή οργάνωση.\n1987- Έρχεται στο κόσμο ο Γεώργιος Διαμαντής, γνωστός χαρτοπαίκτης από τη Ρόδο.\n2008- Πραγματοποιείται η πολυαναμενόμενη συναυλία της "βασίλισσας" της POP Madonna στην Αθήνα με τους θεατές να αγγίζουν τον αριθμό των 75.637, κάνοντας την Αθήνα τη συναυλία με τους περισσότερους θεατές από όλους τους άλλους σταθμούς της παγκόσμιας περιοδεία της\n2012- Ο ΑΝΤ1 972, μετά από 25 χρόνια παρουσίας στο ραδιόφωνο, αλλάζει όνομα και γίνεται Easy 97.2.\n1927 - Ρομάνο Σκάρπα, Ιταλός συγγραφέας και εικονογράφος\n1972 - Λάσα ντε Σέλα, Αμερικανίδα ηθοποιός\n1984 - Αβρίλ Λαβίν, Καναδή τραγουδίστρια, ηθοποιός και σχεδιάστρια μόδας.\n1831 - Ιωάννης Καποδίστριας\n2013 - Πόλυ Πάνου, Ελληνίδα τραγουδίστρια.


Ο χρόνος σύμμαχος στην καραντίνα\nΠώς να κάνουμε το χρόνο δυνατό σύμμαχο για τις μέρες της καραντίνας και τους εαυτούς μας μικρούς αρχιτέκτονες.\nΦανταστείτε το χρόνο μας σαν έναν τεράστιο, αχανή χώρο. Αρχικά, αυτή η εικόνα μάς εμπνέει μια αίσθηση απίστευτης ελευθερίας. Φανταστείτε ότι για λίγες ώρες τρέχουμε ελεύθερα, φωνάζουμε για ν’ ακούσουμε την ηχώ μας, χορεύουμε, ξαπλώνουμε ανάσκελα στο πάτωμα σαν παιδιά, και ρουφάμε για λίγο το απέραντο αυτό αίσθημα ελευθερίας. Μετά, όσο περίεργο κι αν ακούγεται, αρχίζουμε να βαριόμαστε μέσα σ’ αυτό το «άπειρο». Αρχίζουμε να αποζητάμε μια κουζίνα, ένα σαλόνι, ένα υπνοδωμάτιο, ένα γραφείο, μια αποθήκη. Έτσι, ξεκινάμε να χωρίζουμε αυτόν το χώρο, φτιάχνοντας δωμάτια, με διαφορετική λειτουργία για το καθένα, τα διακοσμούμε, κυκλοφορούμε από το ένα στο άλλο, αλλάζοντας και εμπλουτίζοντας τη ρουτίνα μας. Φτιάχνουμε, δηλαδή, ένα σπίτι!\nΑς πάρουμε, λοιπόν, χαρτί και μολύβι, τώρα που είμαστε σε καραντίνα, να κάνουμε ακριβώς το ίδιο πράγμα με το χρόνο μας. Ας χωρίσουμε τις ώρες της ημέρας μας σε μικρότερα κομμάτια, φτιάχνοντας ένα όμορφο χρονόσπιτο! Γιατί, όσο ελκυστικά κι αν είναι, στην αρχή της καραντίνας, ο καναπές, το κρεβάτι μας και η άσκοπη περιπλάνησή μας μέσα στο σπίτι, έρχεται η στιγμή που ζητάμε κάτι παραπάνω. Ας σχεδιάσουμε, λοιπόν, την ημέρα μας, με νησίδες χρόνου εργασίας, ξεκούρασης, φαγητού και μαγειρέματος, άσκησης, διαβάσματος, επικοινωνίας με τους αγαπημένους μας, καλλιτεχνικής δημιουργίας, ενημέρωσης και παιχνιδιού. Βοηθός μας σε αυτό μπορεί να είναι και το διαδίκτυο, που μας παρέχει άπειρα ερεθίσματα και συνδέσμους για δραστηριότητες, από συνταγές και βιντεοκλήσεις με αγαπημένους, μέχρι περιπλανήσεις σε μουσεία και ταξιδιωτικούς προορισμούς. Όσο πιο καθαρά χτισμένοι είναι οι «χρονοχώροι» μας και όσο πιο άνετα και ομαλά κινούμαστε από τον έναν στον άλλον, τόσο πιο χαρούμενοι θα είμαστε.\nΑς γίνουμε οι ίδιοι αρχιτέκτονες του χρόνου μας! Σκοπός είναι να κάνουμε το χρόνο μας ένα δυνατό σύμμαχο, χωρίζοντάς τον σε ωραίους και ευχάριστους χώρους δραστηριοτήτων που εμείς σχεδιάζουμε και επιλέγουμε, για τις μέρες που βρισκόμαστε σε καραντίνα.


Ο αξέχαστος Αλμπέρτο Μαλεζάνι αποσύρθηκε από την προπονητική - Katsekala.gr\nHome / Unlabelled / Ο αξέχαστος Αλμπέρτο Μαλεζάνι αποσύρθηκε από την προπονητική\nΟ αξέχαστος Αλμπέρτο Μαλεζάνι αποσύρθηκε από την προπονητική\nΤην απόφαση του να αποσυρθεί από την προπονητική ανακοίνωσε ο Αλμπέρτο Μαλεζάνι, ο οποίος είχε μια αξέχαστη θητεία στον Παναθηναϊκό.\nΟ Ιταλός τεχνικός, ο οποίος δούλεψε σε Πάρμα, Κιέβο, Φιορεντίνα, Βερόνα, Μόντενα, Ουντινέζε, Έμπολι, Σιένα, Μπολόνια, Τζένοα, Παλέρμο, Σασουόλο, είχε έρθει και στην Ελλάδα για λογαριασμό του Παναθηναϊκού, με τη θητεία του να μένει αξέχαστη.\nΌχι επειδή κατέκτησε κάποιον τίτλο, αλλά επειδή σε μια συνέντευξη Τύπου είχε ένα επικό ξέσπασμα κατά των δημοσιογράφων και των οπαδών, με το σχετικό βίντεο να έχει γίνει all time classic.\n«Ο κόσμος του ποδοσφαίρου με λογίζει ως πρώην προπονητή και δεν νομίζω να προπονήσω ξανά ομάδα», είπε ο 66χρονος Μαλεζάνι στην Corriere dello Sport γνωστοποιώντας την απόφαση του να αποσυρθεί και συμπλήρωσε.\n«Είμαι ακόμα ζωντανός και οι ιδέες μου για το ποδόσφαιρο είναι ακόμα πρωτοποριακές. Θα μπορούσα να προπονήσω ακόμα μία ομάδα, αλλά δεν θέλω γιατί ο κόσμος με έχει ξεχάσει. Λατρεύω το επάγγελμα αυτό και θεωρώ ότι είναι ένα από τα καλύτερα στον κόσμο, αλλά τώρα πλέον τα χρόνια έχουν περάσει, με αποτέλεσμα να με ξεχάσει ο κόσμος».


Κακαβιά | Food Collection\nBy Dimitra Cherouvim · On 21/03/2014\nΣτη ζωή μου έχω κάνει μόνο δυο φορές κακαβιά. Η πρώτη πριν κάποιες δεκαετίες με απόλυτη αποτυχία. Η δεύτερη πριν λίγες μέρες με απόλυτη επιτυχία. Στο μεταξύ τους διάστημα την έχω γευτεί και απολαύσει σε άλλα τραπέζια, με το φόβο όμως πάντα εγώ να την δοκιμάσω ξανά στην κουζίνα μου.\nΌμως φαίνεται πως την περασμένη Κυριακή ήρθε το πλήρωμα του χρόνου, αλλά κυρίως το κίνητρο και το ερέθισμα για να αποφασίσω και να την βάλω άμεσα στο πρόγραμμά μου.\nΚυριακή λοιπόν πρωί με υπέροχο καιρό και θερμοκρασία, μας βρίσκει με μια ζωντανή παρέα πεζοπόρων στη Σαλαμίνα για πεζοπορία κάποιων ωρών, σ ένα εύκολο και όμορφο μονοπάτι. Η ομορφιά της ελληνικής φύσης αυτή την ανοιξιάτικη εποχή είναι απερίγραπτη. Γνωστό και κοινότυπο αυτό που λέω, αλλά μεθάς βρε παιδί μου με όλες σου τις αισθήσεις και θες να το μοιραστείς.\nΚι έρχεται το μεσημεράκι για ξεκούραση και φαγητό, στη γνωστή παραθαλάσσια ελληνική ταβέρνα. ‘Eρχεται και το σούρουπο και μας βρίσκει στο συμπαθητικό λιμάνι της Σαλαμίνας.\nΣουλάτσο λοιπόν στην προβλήτα ώσπου να έρθει η ώρα της αναχώρησης. Τότε είναι που μου τραβάει την προσοχή ένα ψαροκάικο απ τα πολλά, όπου οι ιδιοκτήτες του ένα νεαρό ζευγάρι, καθάριζαν τα δίχτυα τους αλλά ταυτόχρονα πετούσαν και πολλά ψάρια πίσω στη θάλασσα. Εκεί είναι που τρελάθηκα. Βλέπω καλά; αναρωτήθηκα. Η αλήθεια έχω δει και άλλες φορές σε λιμάνια νησιών πως καθαρίζοντας τα δίχτυα οι ψαράδες πετάνε εκτός των άλλων και ψάρια που έχουν μπλεχτεί μέσα σ αυτά.\nΧωρίς να χάσω χρόνο, τους πλησιάζω και αρχίζω τις ερωτήσεις σχετικά με τα ψάρια που πετούσαν. Ευγενέστατοι και φιλικοί μου εξήγησαν ότι τα συγκεκριμένα ψάρια γεμάτα ψιλά κόκαλα και δεύτερης ποιότητας, πρακτικά ήταν τελείως ακατάλληλα για φάγωμα, εκτός ίσως από ψαρόσουπα και μάλιστα την κακαβιά, η οποία ως γνωστό φτιάχνεται κυρίως για το ζουμί μικρών ή μεγαλύτερων ψαριών.\nΟι άνθρωποι δεν χρειάστηκαν τελικά πολλή ώρα συζήτησης για να καταλάβουν ότι τα λιμπιζόμουνα σφόδρα. Με γενναιοδωρία λοιπόν, μου γέμισαν μια τσάντα απ αυτά.\nΕννοείται ότι την επομένη κιόλας είχα προμηθευτεί όλα τα σχετικά υλικά , είχα οργανώσει την κουζίνα μου για το πολυπόθητο πείραμα και ήμουνα έτοιμη να ξεκινήσω την όλη διαδικασία για την κακαβιά, την οποία και θα απολαμβάναμε, όπως και έγινε τελικά με την παρέα φιλικού ζευγαριού.\nΓια την ιστορία, η ονομασία των περισσότερων ψαριών που με προμήθευσαν είναι σκαρμός. Ακριβώς όπως λέγεται ο ξύλινος ή μεταλλικός πάσσαλος στην κουπαστή της βάρκας, όπου δένεται το κουπί με θηλιά.\nΚαι κάτι τελευταίο αλλά πολύ σημαντικό. Τα πιο νόστιμα ψάρια τελικά, είναι τα φρέσκα ψάρια! Κι ας είναι δεύτερης κατηγορίας.\n2 κιλά περίπου διάφορα ψάρια για κακαβιά\n1 μάτσο σέλινο ή σέλερι\nΚαθαρίζω και πλένω καλά τα ψάρια.\nΚαθαρίζω και πλένω καλά όλα τα λαχανικά και τα κόβω σε μεγάλα κομμάτια.\nΣε μια κατσαρόλα πλατιά σοτάρω ελαφρά τις σκελίδες σκόρδου με 1/4 φλυτζ. ελαιόλαδο.\nΠροσθέτω τα κομμένα λαχανικά, αλατίζω και τα σοτάρω και αυτά για 4-5 λεπτά ώσπου να χάσουν τον όγκο τους.\nΠροσθέτω ζεστό νερό τόσο όσο να σκεπαστούν καλά.\nΤα βράζω περίπου 15-20 λεπτά σε σιγανή φωτιά, ώσπου να μαλακώσουν.\nΣτα 20 λεπτά αφαιρώ με τρυπητή κουτάλα τα λαχανικά και προσθέτω στο ζουμί τους τα ψάρια.\nΒράζω τα ψάρια περίπου 15 λεπτά, ή ώσπου να μαλακώσουν αρκετά.\nΜετά το 15λεπτο βράσιμο, τα αφαιρώ με τρυπητή κουτάλα και τα τακτοποιώ σε πιατέλα.\nΜε ένα τουλπάνι ή τούλι σουρώνω το ζωμό της κατσαρόλας σε άλλο σκεύος και τον ξαναβάζω στην αρχική κατσαρόλα, όπου προσθέτω τα βρασμένα λαχανικά μου.\nΣ αυτή τη φάση, καθαρίζω με προσοχή τα κόκαλα (ότι μπορώ και έχω υπομονή ) απ τα βρασμένα ψάρια και το καθαρό ψαχνό τους το ρίχνω και αυτό στην κατσαρόλα.\nΤο υπόλοιπο των ψαριών το βάζω στο τουλπάνι ή το τούλι, και το στύβω όσο μπορώ για να πάρω το ζουμί και όσο ψαχνό γίνεται ακόμα.\nΠροσθέτω και το χυμό από το λεμόνι και με το ειδικό εργαλείο της κουζίνας, πολτοποιώ λαχανικά και ψάρια μέσα στο ζωμό τους.\nΔιορθώνω με αλάτι, πιπέρι ή πάπρικα και ίσως επιπλέον λεμόνι.\nΚαλό είναι να χρησιμοποιήσετε τούλι και όχι τουλπάνι για το σούρωμα, όπως έκανα εγώ. Το τούλι με τις μεγαλύτερες τρύπες επιτρέπει περισσότερο ψαχνό να βγει καθαρό απ τα κόκαλα.Η κακαβιά έχει κάποια διαδικασία για να φτιαχτεί. Όμως έτσι και βρείτε φρέσκα ψάρια γι αυτή τη σούπα μην αφήσετε την ευκαιρία.


Εσύ τι ξέρεις για το Τάνγκο; | Athens Voice\n26.01.2011 | 16:39\nΤο αργεντίνικο τάνγκο είναι πολλά πράγµατα, όσοι χορεύουν το ξέρουν.\nΤο αργεντίνικο τάνγκο είναι πολλά πράγµατα, αυτοί που χορεύουν το ξέρουν. Έρχεται από το Μπουένος Άιρες και κλείνει µέσα του έναν ολόκληρο κόσµο, ιστορίες απ’ τα παλιά, θρύλους, αφηγήσεις για έρωτες και χαµένες πατρίδες, µια ολόκληρη λογοτεχνία τα τραγούδια του, ποίηση του δρόµου. Κι η µουσική του πλανεύτρα, αν δεν το ξέρεις από τη αρχή σε κερδίζει σιγά σιγά, ορχήστρες µε µπαντονεόν, βιολιά, πιάνο, κοντραµπάσο, νέοι άνθρωποι ξεχύνονται στις πίστες και χορεύουν µε ορµή κυριευµένοι από πάθος για τον ίδιο το χορό.\nΌλες οι µεγαλουπόλεις έχουν τη δική τους σκηνή κι η Αθήνα τη δική της, ένας ολόκληρος κόσµος τριγυρνάει τα βράδια στις µιλόνγκες, ζευγάρια φτιάχνονται ξανά και ξανά, οι καβαλιέροι ζητάνε τις ντάµες, στροβιλίζονται γνέθοντας το νήµα από το παρελθόν στο παρόν.\nΤο τάνγκο δεν είναι η νέα µόδα, είναι πολλά περισσότερα. Είναι σύγχρονο και κρύβει πολλά µυστικά: ένα απαλό άγγιγµα του καβαλιέρου στην πλάτη της ντάµας, ένα µικρό σφίξιµο της αγκαλιάς, ένα αβέβαιο βήµα, ένα συνωµοτικό χαµόγελο των δύο για µια πετυχηµένη έκβαση, ένα βλέµµα, οι χτύποι της καρδιάς που χτυπούν πιο γρήγορα, µία ευεργετική παύση για µια ανάσα. Όσοι χορεύουν το ξέρουν... Εσύ;\nH Athens Voice και το Εργαστήρι χορού Danzarin προσφέρουν σε δύο (2) αναγνώστες, έναν άντρα (καβαλιέρο) και μία γυναίκα (ντάμα), τρεις μήνες δωρεάν μαθήματα στα νέα τμήματα αρχαρίων που ξεκινούν την πρώτη εβδομάδα του Φεβρουαρίου (μία φορά την εβδομάδα Δευτέρα ή Παρασκευή, 19.30-21.00). Αν θες να κερδίσεις, στείλε σε SMS: AVAV (κενό) και το ονοματεπώνυμό σου στο 54121, μέχρι την Τρίτη 1/2 στις 10 το πρωί. Οι νικητές θα ειδοποιηθούν με sms και στη συνέχεια θα μπορούν να επικοινωνήσουν με το Danzarin (Θεσσαλονίκης 17, Γέφυρα Πουλοπούλου, Θησείο, 6944 841010, 213 0471.170, danzarin17.blogspot.com.)\nΝέα τμήματα αρχαρίων ξεκινούν τον Φεβρουάριο στο Εργαστήρι Χορού Danzarin. Προσφέρεται δωρεάν μάθημα γνωριμίας.\nΜιλόνγκα κάθε Κυριακή 7-11.30\nΜιλόνγκα Πράκτικα κάθε Τετάρτη 9-11.30


H παιδική παχυσαρκία στη Θεσσαλία - trikalaenimerosi\nH παιδική παχυσαρκία στη Θεσσαλία\nΠαραπολιτικά | 17 Μαρ 2016, 14:20\nΑνησυχητικά παραμένουν τα στοιχεία του προγράμματος ΕΥΖΗΝ για την παιδική παχυσαρκία στη χώρα μας σύμφωνα με τις τελευταίες μετρήσεις, του σχολικού έτους 2014-15. Συγκεκριμένα, το 23% και το 10% των Ελλήνων μαθητών αξιολογήθηκαν ως υπέρβαροι και παχύσαρκοι με τα ποσοστά στα αγόρια να είναι υψηλότερα. Σε επίπεδο περιφερειών τα νησιά κατέχουν τα πρωτεία, ενώ η Θεσσαλία βρίσκεται στις χαμηλότερες θέσεις με ποσοστό (31%) πάνω μόνο από την Ήπειρο και τη Δυτική Ελλάδα (30%).\nΤο πιο ανησυχητικό όλων είναι η διαχρονική υποβάθμιση της διατροφής των παιδιών όσο περνούν τα χρόνια. Για το περασμένο σχολικό έτος, μόλις το 25% των μαθητών ακολούθησε τη μεσογειακή δίαιτα, όταν τα δύο προηγούμενα χρόνια τα ποσοστά ήταν 39% και 36%.\nΤη στιγμή μάλιστα που ο καθιστικός τρόπος ζωής ολοένα και αυξάνεται…